**සීතාවක ප්‍රාදේශීය සභාවේ 2019 ජූලි මස 11 වන දින**

**පෙ.ව.10.00 ට ප්‍රාදේශීය සභාවේ සභා ශාලාවේදී පවත්වන ලද**

**මහ සභා රැස්වීමේ වාර්තාව.**

**සහභාගී වූ : -**

1. ගරු සභාපති - ජී. ජයන්ත රෝහණ මැතිතුමා
2. ගරු උප සභාපති - එස්.ඩී.මංජුල ප්‍රදීප් කුමාර් මැතිතුමා
3. ගරු ප්‍රාදේශීය සභා මන්ත්‍රී - චන්දන ප්‍රේමනාත් මුදුන්කොටුව මැතිතුමා

4. ගරු ප්‍රාදේශීය සභා මන්ත්‍රී - කේ.ඒ.විමල් ප්‍රසන්න මැතිතුමා

5. ගරු ප්‍රාදේශීය සභා මන්ත්‍රී - එම්.ඒ.මේරි මාග්‍රට් මැතිතුමිය

6. ගරු ප්‍රාදේශීය සභා මන්ත්‍රී - එම්.ආර්. ගයාන් දුමින්ද චන්ද්‍රසිරි මැතිතුමා

7. ගරු ප්‍රාදේශීය සභා මන්ත්‍රී - ලියනගේ චන්දන කුමාර මැතිතුමා

8. ගරු ප්‍රාදේශීය සභා මන්ත්‍රී - ආර්.පී. යසරු දෙවන්මිණ රාජපක්ෂ මැතිතුමා

9. ගරු ප්‍රාදේශීය සභා මන්ත්‍රී - ආර්.ඒ.ඩී.එස්. ජයන්ත රණවක මැතිතුමා

10. ගරු ප්‍රාදේශීය සභා මන්ත්‍රී - ඩබ්.ඒ. මංජුල ධම්මික වීරරත්න මැතිතුමා

11. ගරු ප්‍රාදේශීය සභා මන්ත්‍රී - කේ.ඒ.ඩී. ෆිලිෂියා ඇනට් ඔල්ගා මැතිතුමිය

12. ගරු ප්‍රාදේශීය සභා මන්ත්‍රී - එස්.ඒ. ප්‍රේමරත්න මැතිතුමා

13. ගරු ප්‍රාදේශීය සභා මන්ත්‍රී - සමන්ත උදය කුමාර ගමගේ මැතිතුමා

14. ගරු ප්‍රාදේශීය සභා මන්ත්‍රී - බී. සනී හෙක්ටර් පිරිස් මැතිතුමා

15. ගරු ප්‍රාදේශීය සභා මන්ත්‍රී - ඩී. කෝකිල සම්පත් වර්ණසිරි මැතිතුමා

16. ගරු ප්‍රාදේශීය සභා මන්ත්‍රී - එල්.නන්ද කුමාරසිංහ මැතිතුමා

17. ගරු ප්‍රාදේශීය සභා මන්ත්‍රී - ආර්.ඒ. උපුල් මනෝජ් රූපසිංහ මැතිතුමා

18. ගරු ප්‍රාදේශීය සභා මන්ත්‍රී - ඩී. ප්‍රියන්ත අරුණ කුමාර් ගුණරත්න මැතිතුමා

19. ගරු ප්‍රාදේශීය සභා මන්ත්‍රී - සුසන්ත සිසිර කුමාර රූපසිංහ මැතිතුමා

20. ගරු ප්‍රාදේශීය සභා මන්ත්‍රී - ඩබ්.ඒ.ඩී. ගීතාමනි ස්වර්ණලතා මැතිතුමිය

21. ගරු ප්‍රාදේශීය සභා මන්ත්‍රී - ඒ. සුසන්ත මැතිතුමා

22. ගරු ප්‍රාදේශීය සභා මන්ත්‍රී - එම්.ඩී. සමන්ත කුමාර මැතිතුමා

23. ගරු ප්‍රාදේශීය සභා මන්ත්‍රී - එච්. වරුණ දිලිප් කුමාර මැතිතුමා

24. ගරු ප්‍රාදේශීය සභා මන්ත්‍රී - එච්.පී.උපුල් ප්‍රසන්න මැතිතුමා

25. ගරු ප්‍රාදේශීය සභා මන්ත්‍රී - ඩබ්.ඩී. චින්තක දේවින්ද සමරවීර මැතිතුමා

26. ගරු ප්‍රාදේශීය සභා මන්ත්‍රී - කේ. නිමල් යසසිරි කළුපහන මැතිතුමා

27. ගරු ප්‍රාදේශීය සභා මන්ත්‍රී - ගමගේ චන්ද්‍රසිරි මැතිතුමා

28. ගරු ප්‍රාදේශීය සභා මන්ත්‍රී - අයෝම මධු ප්‍රසාද් දේවගේ මැතිතුමා

29. ගරු ප්‍රාදේශීය සභා මන්ත්‍රී - ඩබ්. අසෝක වැලිකල මැතිතුමා

30. ගරු ප්‍රාදේශීය සභා මන්ත්‍රී - එස්. චන්ද්‍රකුමාර් මැතිතුමා

31. ගරු ප්‍රාදේශීය සභා මන්ත්‍රී - ජී. කුමුදිණි ජයවර්ධන මැතිතුමිය

32. ගරු ප්‍රාදේශීය සභා මන්ත්‍රී - ශෂිණි ශ්‍රීමාලි හෙට්ටිආරච්චි මැතිතුමිය

33. ගරු ප්‍රාදේශීය සභා මන්ත්‍රී - ඊ.ජී.ඩී. ඉන්ද්‍රානි සෙනෙහෙලතා පද්මසීලි මැතිතුමිය

34. ගරු ප්‍රාදේශීය සභා මන්ත්‍රී - එම්.ඩී. මාලනී චන්ද්‍රලතා මැතිතුමිය

35. ගරු ප්‍රාදේශීය සභා මන්ත්‍රී - එස්. චන්දන සූරියආරච්චි මැතිතුමා

36. ගරු ප්‍රාදේශීය සභා මන්ත්‍රී - එන්.පී.කේ. සමන්ති චන්ද්‍රිකා දමයන්ති මැතිතුමිය

37. ගරු ප්‍රාදේශීය සභා මන්ත්‍රී - පී.ඒ.ප්‍රදිප් කුමාර් මැතිතුමා‍

**සහභාගි නොවු**

1. ගරු ප්‍රාදේශීය සභා මන්ත්‍රී - පී.කේ. උපුල් ජිනේන්ද්‍ර කුලතිලක මැතිතුමා

2. ගරු ප්‍රාදේශීය සභා මන්ත්‍රී - දනුෂ්කි ප්‍රභානි අල්මේදා මැතිතුමිය

3. ගරු ප්‍රාදේශීය සභා මන්ත්‍රී - පුස්සැල්ලගේ අමල් නිශාන්ත සිල්වා මැතිතුමා

4. ගරු ප්‍රාදේශීය සභා මන්ත්‍රී - ආර්.ඒ.ඩි.සාගරිකා කුමාරි රූපසිංහ මැතිතුමිය

5. ගරු ප්‍රාදේශීය සභා මන්ත්‍රී - ඥාණ ප්‍රකාසම් ෆැන්සිස් මැතිතුමා

6. ගරු ප්‍රාදේශීය සභා මන්ත්‍රී - එච්.එස්.සුනිල් රණසිංහ මැතිතුමා

**ගරු සභාපතිතුමා**

සුභ උදෑසනක් වේවා ගරු උප සභාපතිතුමනි, ගරු මන්ත්‍රිතුමනි, ගරු මන්ත්‍රිතුමියනි, සීතාවක ප්‍රා‍දේශීය සභාවේ 2019 ජූලි මාසයේ මහා සභා රැස්වීම ආරම්භ කිරිමටයි සුදානම් වෙන්නේ. ඒ සඳහා සහභාගි වීමට පැමිණි ගරු උප සභාපතිතුමා ඇතුළු ගරු මන්ත්‍රිතුමන්ලා ගරු මන්ත්‍රිතුමියන්ලා සියළුදෙනාම ඉතාමත්ම ගෞරවයෙන් මේ අවස්ථාවේ දී පිළි ගන්නවා. ලේකම්තුමා ප්‍රධාන නිලධාරි මණ්ඩලය ඒවගේම කාර්යමණ්ඩලය සියළුදෙනාමත් ජනමාධ්‍යවේදි මහත්වරුන් සියළුදෙනාමත් ඉතාමත් ගෞරවයෙන් පිළිගන්නවා.

න්‍යායපත්‍රානුකූලව පළමුවෙන්ම තියෙන්නේ පහුගිය සභා රැස්වීම් වාර්තාව සභා සම්මත කර ගැනීම. සංශෝධන හා වෙනස්කම් ඇතොත් පෙන්වා දීලා එම වාර්තාව සභා සම්මත කරන්න ගරු මන්ත්‍රිතුමන්ලාට අවස්ථාව ලබලා දෙනවා.

**01.පසුගිය රැස්වීමේ වාර්තාව සම්මත කර ගැනීම.**

**ගරු ප්‍රාදේශීය සභා මන්ත්‍රී සනී හෙක්ටර් පිරීස් මැතිතුමා**

ගරු සභාපතිතුමනි, 2019.06.10 වන දින පැවති මහා සභා රැස්වීමේ වාර්තාව සත්‍ය වාර්තාවක් බවට මම මෙම ගරු සභාවට යෝජනා කරමි.

**ගරු ප්‍රාදේශීය සභා මන්ත්‍රී ගීතාමණි ස්වර්ණලතා මැතිතුමිය**

ගරු සභාපතිතුමනි, එම යෝජනාව මා විසින් ස්ථිර කරනු ලබනවා.

**2019.06.10 වන දින පැවති මහා සභා රැස්විමේ වාර්තාව පිළිගත යුතු සත්‍ය වාර්තාවක් බවට ගරු ප්‍රාදේශීය සභා මන්ත්‍රී සනී හෙක්ටර් පිරීස් මැතිතුමාගේ යෝජනාවෙන් හා ගරු ප්‍රාදේශීය සභා මන්ත්‍රී ගීතාමණි ස්වර්ණලතා මැතිතුමියගේ ස්ථිරත්වයෙන් ඒකමතිකව සභා සම්මත විය.**

**02.සභාපතිවරයා විසින් කරනු ලබන විශේෂ නිවේදන.**

**ගරු සභාපතිතුමා**

මම විශේෂයෙන්ම සඳහන් කරන්න ඕන පසුගියදා ජනාධිපති රන් සම්මාන අපි ලබා ගත්තා රජයේ ගිණුම් පිළිබඳ කාරක සභාව මගින් 2017 වර්ෂයට අදාලව මාර්ගගත ක්‍රමවේදයන් ඔස්සේ පළාත් පාලන ආයතන වල මුල්‍ය හා මෙහෙයුම් කාර්යසාධනය පිළිබඳව ඇගයීම සඳහා ලකුණු 96 ක් ලබා ගැනීමට ඔබගේ කාර්යමණ්ඩලය මෙහෙයවමින් ආයතන හා අන්තර්ගතව නිර්මාණය කිරිම හා ඔබගේ කැපවීම අගය කරනු වස් මාගේ ප්‍රශංසාව පල කරමි කියලා චන්ද්‍රානි සමරකෝන් පළාත් සභා හා පළාත් පාලන අමාත්‍යාංශයේ ලේකම්තුමිය විසින් නිවේදනය කරන ලද ප්‍රශංසා සහතිකය සහිත සම්මානය අපි පහුගිය වසරේදීත් මේ වසරේදීත් ලංකාවේ පළාත් පාලන ආයතන 341 ම අභිබවමින් ප්‍රථම ස්ථානය ලබා ගත්තා. ඒ අනුව වසර 2 ම මුල්‍ය කළමනාකරණය පිළිබඳව පාර්ලිමේන්තු කාරක සභාව මගින් දීපු ලකුණු ලබා ගැනීමේදි අපි ප්‍රමුඛ ස්ථානය ලබා ගෙන තියෙනවා. ඒ අනුව මෙවරත් එලෙසින්ම ලංකාවේ පළාත් පාලන ආයතන වල ප්‍රමුඛයා බවට පත් වෙන්නට අපිට පුළුවන් වීම මම හිතනවා අපි සියළුදෙනාටම විශාල ගෞරවයක්. සතුටක්. ඒ නිසා ඒ සම්බන්ධව කටයුතු කළ සභාවේ සියළුදෙනාට ලේකම්තුමන් ප්‍රධාන මුල්‍ය අංශයෙත් ඒවගේම සභාවේ අනෙකුත් සියළු නිලධාරින්ටත් කාර්ය මණ්ඩලයටත් මේ වේලාවේ අපේ ගෞරවයත් ස්තුතියත් අපි පුද කරනවා සීතාවක ප්‍රාදේශීය සභාව මේ සුවිශේෂි ස්ථානයට රඳවා තබන්නට හා ඒ ස්ථානය ලබා ගන්නට කරන ලද කැපවීම හා මහන්සිය පිළිබඳව සියළුදෙනාටම අපේ ගෞරවයත් ස්තුතියත් පුද කරන්නට මේ වේලාව අවස්ථාවක් කර ගන්නවා. මේ තියෙන්නේ පහුගියදා ජනාධිපතිතුමා අතින් දෙවන වතාවටත් සීතාවක ප්‍රාදේශීය සභාව ලබා ගත්ත පළාත් පාලන ආයතන අතර ප්‍රමුඛයා වීමේ සම්මානය ඒ බවත් අපි සභාවට දැනුම් දෙනවා මේ අවස්ථාවේදී.

ඒවගේම අපි පහුගිය සභා වාර ගණනාවකදී කථා කළා හංවැල්ල නගරයේ පොදු වෙළඳ සංකිර්ණයේ කඩ කුලිය සම්බන්ධව සංශෝධන කඩ කුලි ලේඛනයකුත් ආවා. එයත් පිළිගත නොහැකි බවත්, එය තවදුරටත් අඩු කරන්න කියන ඉල්ලිම ඒ වෙළඳ සංගමයේ නිලධාරින් එහි සමාජිකයින් සියළුදෙනාම අපෙන් ඉල්ලිම කළා. අපි ඒ පිළිබඳව යෝජනාව නැවත සභාවට ඉදිරිපත් කරන එක අත්හිටෙව්වා. ඒ අනුව ඒ අය ඉල්ලීමක් කරලා තියෙනවා පහුගිය දවස් වල බස්නාහිර පළාත් සභාවේ ගරු ආණ්ඩුකාරතුමාගෙන්. මේ සම්බන්ධව ඒ අයට සාධාරණයක් ඉෂ්ට කරලා දෙන්න කියලා. ඒ සම්බන්ධව ආණ්ඩුකාරතුමාත් තවදුරටත් අඩු කළ යුතුයි කියන අදහසක ඉන්නවා. ඒ සම්බන්ධව එතුමා ලිපියක් නොවුණත් සභාපතිවරයා විදිහට මට දැනුම් දීමක් කරලා තියෙනවා. ඒ දැනුම්දීමම ප්‍රමාණවත්ද කියන කාරණය ආණ්ඩුකාරතුමා තමයි දැනුම් දුන්නේ. නමුත් නිත්‍යානුකූල තත්වයෙන් අපිට උපදෙසක් ලබා ගන්න ඒ අවශ්‍ය තැන් වලට මම යොමු කළා. යොමු කිරිමෙන් පසුව මේ සම්බන්ධව තීරණයක් ඉක්මණින් එයි. මේ සම්බන්ධව අපි මුදල් කාරක සභාවේදී කථා කරලා තීරණයක් අරගනිමු. අපි මොකද්ද කළ යුත්තේ කියන තැනට ගමන් කරමු. ඒ සම්බන්ධව දැනුවත් කරනවා ආණ්ඩුකාරතුමාත් මෙය තවදුරටත් අඩු කළ යුතුයි කියන ස්ථාවරයක ඉන්න නිසා එය ලබන මුදල් කමිටුව දක්වා තීරණයක් ගැනීම සඳහා අපි කටයුතු කරන බවත් මේ අවස්ථාවේදී දැනුම් දෙනවා.

**03. ප්‍රාදේශීය සභාව අමතා එවන ලද සංදේශ, පෙත්සම්, පැමිණිලි හා සන්නිවේදන සභාවට ඉදිරිපත් කිරිම.**

**03 - (01) ගරු ප්‍රාදේශීය සභා මන්ත්‍රි මංජුල වීරරත්න මැතිතුමා විසින් ඉදිරිපත් කරන ලදී.**

01."සීතාවක ප්‍රාදේශීය සභාවට අයත් හංවැල්ල වෙළඳ සංකීර්ණයේ කඩ කාමරයන්හි තක්සේරු ක්‍රියාවලියට අදාල අවිධිමත් අසාධාරණ තීරණයන් ඔස්සේ පීඩා විඳින වෙළඳසැල් හිමියන්ට සහනයන් ලබා දෙන ලෙස ඉල්ලා සිටිමයි" යන හිසින් යුතුව හංවැල්ල, නව වෙළඳ සංකීර්ණය, අංක 65 හි නව වෙළඳ සංකීර්ණයේ ව්‍යාපාරිකයන්ගේ සංවිධානය විසින් 2019.07.03 දිනැතිව බස්නාහිර පළාත් ගරු ආණ්ඩුකාර ඒ.එම්. මුසම්මිල් මැතිතුමා වෙත ඉදිරිපත් කරන ලද ලිපිය හා එම ලිපියේ ගරු ආණ්ඩුකාරතුමන් විසින් කඩ කුලි සංශෝධනය දැනට අත්හිටුවා පැරණි කුලියම අය කරන ලෙසත්, වෙළඳ සංගමය සමඟ සාකච්ඡා කර සාධාරණ කුලි වැඩි කිරිමක් කරන ලෙසත් කඩ කාමර සීල් තැබීම නතර කරන ලෙසත් සඳහන් කර ඇති සටහන.

02.අංක 461/ඒ, අංගමුව සිවිල් ආරක්ෂක කමිටු සභාපති කේ. විජිත මයා විසින් 2019.07.11 දිනැතිව අංගමුව රජයේ කනිෂ්ඨ විද්‍යාලයට අයත් ක්‍රිඩා පිටියට යාබද අංගමුව පොදු සුසාන භූමියට අයත් ඉඩම ක්‍රමවත් නොවන අයුරින් පස් කපා ඉවත් කර විදුහලේ ක්‍රිඩා පිටිය මැදින් ලොරි රථ මගින් ප්‍රවාහනය කර පිටස්තර පුද්ගලයින්ට විකිණීම සම්බන්ධව අංගමුව ග්‍රාමයේ ජනතාවගේ දැඩි විරෝධතාවයක් ඇති බැවින් ඒ පිළිබඳව සාධාරණ පරික්ෂණයක් සිදු කරන ලෙස ඉල්ලමින් ගරු ප්‍රාදේශීය සභා මන්ත්‍රි මංජුල වීරරත්න මැතිතුමා අමතා යොමු කරන ලද ලිපිය.

03.“අංගමුව සුසාන භූමිය ඉඩම පස් වලට කැපීම” යන හිසින් යුතුව අංගමුව සුසාන භූමිය පහළ කොටස සීතාවක ප්‍රාදේශීය සභාවට අයත් ජේ.සී.බී යන්ත්‍රයෙන් කපා එහි පස් පාසලට පහළින් ඇති ස්ථානයක් ගොඩ කිරිම සඳහා පාසලෙහි ක්‍රීඩා පිටිය හරහා පාරක් කපා ඊට පසු දින සිට මෙම කාර්යය කිරිමට පුද්ගලිකව බාහිර පුද්ගලයෙකුට සභාව පවරා ඇති බවත්, මන්ත්‍රි මණ්ඩලය මේ පිළිබඳව අවබෝධයෙන් සිටින ලෙසත් දන්වමින් 2019.07.10 දිනැතිව ගරු ප්‍රාදේශීය සභා මන්ත්‍රි මංජුල වීරරත්න මැතිතුමා විසින් ගරු සභාපතිතුමා අමතා යොමු කරන ලද ලිපිය.

**ගරු ප්‍රාදේශීය සභා මන්ත්‍රි මංජුල වීරරත්න මැතිතුමා**

ගරු සභාපතිතුමනි, මේ සංදේශය පිළිබඳව මුළු සභාවම දැන ගත යුතු කාරණාවක්. මේ සංදේශය ඉතාම වැදගත් සංදේශයක්. මේ සභාව මේ පිළිබඳව දැනුවත් විය යුතු නිසා මම මේ සංදේශය සභාගත කරනවා.

**ගරු ප්‍රාදේශීය සභා මන්ත්‍රි ජයන්ත රණවක මැතිතුමා**

ගරු සභාපතිතුමනි, සභා රීති අනුව 9.3 යටතේ මේ සංදේශය සභාවට කියවීමට අවස්ථාව ලබා දෙන්න කියලා මම යෝජනා කරනවා.

**ගරු ප්‍රාදේශීය සභා මන්ත්‍රි සුසන්ත රූපසිංහ මැතිතුමා**

ගරු සභාපතිතුමනි, මා විසින් 9.4 යටතේ ඒ යෝජනාව ස්ථිර කරනු ලබනවා.

**ගරු සභාපතිතුමා**

අපිට සභාවේදී දැන ගන්න පුළුවන් වෙයි එය සභාගත කරන්න. කියවීමේ අවශ්‍යතාවයක් නැහැ. සංදේශ පෙත්සම ඉදිරිපත් කරන්න.

**ගරු ප්‍රාදේශීය සභා මන්ත්‍රි මංජුල වීරරත්න මැතිතුමා**

ගරු සභාපතිතුමනි, සභා රීති 9.3 යටතේ මේ සංදේශය කියවන්න පුළුවන් සභාව දැනුවත්වීම සඳහා. සභාපතිතුමා මට ඒ අවස්ථාව දෙන්න. මේ සභාවේ මන්ත්‍රිවරු 42 දෙදෙනාම දැන ගන්න ඕන. මම ඉදිරිපත් කරන සංදේශය සභාවේ කියවිය යුතුයි කියලා තමයි යෝජනා කළේ. ඒ අනුව ගරු සභාපතිතුමා මට ඒ අවස්ථාව ලබලා දෙන්න.

**ගරු සභාපතිතුමා**

ගරු මන්ත්‍රිතුමා පොඩ්ඩක් ඉන්න. අපි බලලා අවස්ථාව දෙන්නම්. මම දැනුවත් නැහැ ඒ නිසා මම බලලා කියන්නම්.

ඔබතුමාට සංදේශය සම්පුර්ණයෙන් නෙමෙයි මෙහි අන්තර්ගතය ලුහුඬින් කියවන්න පුළුවන්.

**ගරු ප්‍රාදේශීය සභා මන්ත්‍රි මංජුල වීරරත්න මැතිතුමා**

සංදේශය කියවන්න පුළුවන් ගරු සභාපතිතුමා.

**ගරු සභාපතිතුමා**

සංදේශය කියවන්න බැහැ. පෙත්සමක් හෝ සංදේශයක් කියවිය යුතු යැයි කවර හෝ සාමාජිකයෙක් යෝජනා කරනු ලැබිය හැකිය. ඒ යෝජනාව ඉදිරිපත් කරන විට එය කියවිය යුතු යැයි අපේක්ෂා කරන්නේ කුමන හේතුවක් නිසා දැයි ලුහුඬින් ප්‍රකාශ කළ යුතුය. ඒ පෙත්සම හෝ සංදේශය හෝ අරමුණ ලුහුඬින් ප්‍රකාශ කළ හැකිය. 9.1 කින් කියන්නේ ඒක.

**ගරු ප්‍රාදේශීය සභා මන්ත්‍රි මංජුල වීරරත්න මැතිතුමා**

ඒ කිවයුතු කාරණාව තමයි ලුහුඬින් කියන්න ඕන.

**ගරු සභාපතිතුමා**

කියවන්න පුළුවන් කියලා නැහැ. ලුහුඬින් කියවන්න පුළුවන්. කාරණය කියන්න.

**ගරු ප්‍රාදේශීය සභා මන්ත්‍රි මංජුල වීරරත්න මැතිතුමා**

පෙත්සමක් හෝ සංදේශයක් කියවිය යුතු යැයි කවර හෝ සාමාජිකයෙක් යෝජනා කරනු ලැබිය හැකිය. ඒ යෝජනාව ඉදිරිපත් කරන විට එය කියවිය යුතු යැයි අපේක්ෂා කරන්නේ කුමන හේතුවක් නිසා දැයි ලුහුඬින් ප්‍රකාශ කළ යුතුය. හේතුව තමයි ලුහුඬින් කියන්න ඕන. මේක වැදගත් කාරණාවක්. සභාව හැටියට මේ පිළිබඳව මන්ත්‍රිවරු දැනුවත් වෙන්න ඕන.

**ගරු සභාපතිතුමා**

මම කියන්නේ රීති වල තියෙන විදිහට. රීති හරි නම් දෙනවා. මට පැහැදිලි නැති නිසා මම කියන්නේ.

සභාවේ ඝෝෂා ...............

**ගරු සභාපතිතුමා**

මන්ත්‍රිතුමන්ලා නිශ්ශබ්ද වෙන්න. මීට කලින් සංදේශ පෙත්සම් කියවලාත් නැහැ. මේ පිළිබඳව පැහැදිලි කරන්න කාරක සභාවක් කරන්න. මේක නැත්නම් ඉදිරියටත් පුර්වාදර්ශයක් වෙයි. මම තනි තීරණ දීලා එහෙම කරන්න බැහැ. වැරදි පූර්වාදර්ශ දෙන්න බැහැ. මහ සභාව කාරක සභාවක් කරන්න.

**ගරු ප්‍රාදේශීය සභා මන්ත්‍රි යසරු රාජපක්ෂ මැතිතුමා**

ගරු සභාපතිතුමනි, මෙම මහා සභාව කාරක සභාවක් බවට පත් කළ යුතු යැයි යෝජනා කරනවා.

**ගරු ප්‍රාදේශීය සභා මන්ත්‍රි චන්දන මුදුන්කොටුව මැතිතුමා**

ගරු සභාපතිතුමනි, එම යෝජනාව මා විසින් ස්ථිර කරනු ලබනවා.

**ගරු උප සභාපති මංජුල ප්‍රදිප් කුමාර් මැතිතුමා**

ගරු සභාපතිතුමනි, මෙම කාරක සභා අවස්ථාව මහා සභාවක් බවට පත් කළ යුතු යැයි මම මෙම ගරු සභාවට යෝජනා කරමි.

**ගරු ප්‍රාදේශීය සභා මන්ත්‍රි ලියනගේ චන්දන කුමාර මැතිතුමා**

ගරු සභාපතිතුමනි, එම යෝජනාව මා විසින් ස්ථිර කරනු ලබනවා.

**ගරු සභාපතිතුමා**

මේ මීරියගල්ල අංගමුව ක්‍රීඩා පිටිය සංවර්ධනය කිරිම පිළිබඳව ගරු මංජුල වීරරත්න මන්ත්‍රිතුමා ගෙනාපු පෙත්සම සභාගත කළා. එතුමා කාරක සභා අවස්ථාවේදී ඒ ගැන කිව්වා. ඒ පිළිබඳව ප්‍රශ්නයක් තියෙනවා නම් මම පොරොන්දු වුණා කාර්මික සේවා කමිටුවේදීත් අවශ්‍ය නම් චින්තක දේවින්ද මන්ත්‍රිතුමාගේ කොට්ඨාසයේ නිසා එතුමා හරහා ඉල්ලිම කරපු ගමේ ක්‍රිඩා සමාජයත් එක්ක මේ ගමේ සියළුදෙනාගේ රැස්වීමක් කැඳවන්න. පන්සලට හෝ ඉස්කෝලේට හෝ කොහේට හරි. අපි සහභාගි වෙන්නම්. ඒ තරුණ ක්‍රිඩා සමාජය ඉල්ලපු ඉල්ලීමට අපි ප්‍රතිචාර දක්වලා මගේ නිර්දේශය අනුව තාක්ෂණ නිලධාරි ලවා ඒ අවශ්‍ය පස් ප්‍රමාණය ඉවත් කිරිම සඳහා වු නිර්දේශයක් ගත්තා. ඒ නිර්දේශය අනුව අපි එක දවසක් සභාවේ අය මැෂින් යොදවලා මේ කටයුත්ත කළා. අපිට ගමෙන් කිසි විරෝධතාවයක් ආවේ නැහැ. එදා සභාවේ කටයුතු තමයි කළේ. ඊට පස්සේ ළමයින්ගේ හදිස්සිය හා ඉල්ලිම මත ඒ අය වෙනත් කවුරු හෝ දාලා රණවක මන්ත්‍රිතුමා ප්‍රකාශ කරන විදිහට කවුරු හෝ දාලා මේක කපලා තියෙනවා. ඒකේ පස් පිට ගිහින් තියෙනවා නම් අපි ඒ සම්බන්ධව පරික්ෂණයක් පවත්වන්නට ඕන. ඒ ගැන ගැටළුවක් නැහැ. මේක හුදෙක් පස් විකිණිමට සභාපතිවරයාට හෝ සභාවට හෝ මන්ත්‍රිවරුන්ට හෝ කිසි කෙනෙක්ට අවශ්‍යතාවයක් නැහැ. ඒ ගැන මම කාටවත් චෝදනා කරන්නේ නැහැ මේ සභාවේ. කාටහරි පස් කපලා විකුණන්න ඕන කියලා කිව්වා කියලා එහෙම කවුරු හරි කියනවා නම් ඒක දේශපාලන කුහකතාවයෙන් කියන කථාවක්. රණවක මන්ත්‍රිතුමා මේක ප්‍රකාශ කරන්න ඇත්තේ ඒ ගමේ කාගේ හරි ප්‍රකාශයක් විරුද්ධත්වයක් එතුමාට ලැබිච්ච නිසා. මම ඒකට ගරු කරනවා. එතුමා මට කථා කරලා කිව්වා ඒ කාරණය සම්බන්ධයෙන්. එතුමා කිව්ව කාරණය පිළිබඳව මට ප්‍රශ්නයක් නැහැ. එතුමා ඒ ගැන ප්‍රකාශ කරන්න ඕන. එතුමා ප්‍රදේශයේ මන්ත්‍රිතුමා. එතුමාගේ හිතවත්කම් විශාල ප්‍රමාණයක් ඒ ප්‍රදේශයේ තියෙන නිසා. ඒ ගැන ප්‍රතිචාර දක්වලා තාක්ෂණ නිලධාරිට මම කථා කරලා එවලේම යවලා මේ පස් පිට අඳිනවා කියන එක මම නතර කළා. ඒක තමයි දැනට වෙලා තියෙන සිද්ධිය. මේ සම්බන්ධව මේ පිට්ටනිය කපන්න ඕනද. ඒ සම්බන්ධව එතනින් එහාට දෙයක් ඕන නැද්ද. අපි ගමට ගිහින් කථා කරමු. රණවක මන්ත්‍රිතුමාත් එන්න එතන්ට. අපේ චින්තක මන්ත්‍රිතුමාත් එන්න. අපේ නිලධාරිනුත් යමු. මමත් එන්නම්. අපි ගිහින් තීරණය කරමු පිට්ටනිය කපන එක හරිද වැරදිද. මේක අවශ්‍යයද. ඕන නැද්ද. එතන වැරැද්දක් වෙලා තියෙනවා නම් ඒක නිවැරදි කරගන්නේ කොහොමද කියන කාරණය පිළිබඳව අපි ගමට ගිහින් කථා කරමු. ගමේ සම්පතක් ඇති කරන්න හැදුවා මිසක් ගමේ සම්පතක් නැති කරන්න අපි කටයුතු කළේ නැහැ. ඒ පස් තිබිච්ච ප්‍රදේශය අපිට වෙන කටයුත්තකට යොදා ගන්නත් බැහැ. ඒ පිට්ටනිය හැදීමට තමා යොදා ගන්න වෙන්නේ. පිට්ටනියට කවුරුහරි ගිහිල්ලා තියෙනවා නම් ඒ ගැන දන්නවා. ඒ නිසා දන්න අය කියන දේ මම පිළි ගන්නවා. නොදන්න අය කියන දේවල් ගැන මම කණගාටු වෙනවා. මේකට පරික්ෂණයක් කරන්න මොනම අවස්ථාවකවත් පස්සට යන්නේ හෝ පසුබට වෙන්නේ නැහැ. මම ඒකට සුදානම් ලෑස්තියි කියන එක ප්‍රකාශ කරනවා. මම චින්තක මන්ත්‍රිතුමාගෙන් රණවක මන්ත්‍රිතුමාගෙන් ඉල්ලා සිටිනවා මේ සම්බන්ධව සාකච්ඡාවක් ගමේ ලෑස්ති කරන්න. ඊට කලින් අපේ නිලධාරින්ට කියනවා අවශ්‍ය කරන අය හොයලා ඊළඟ කාර්මික සේවා කමිටුවට මේ අය කැඳවන්න කියලා.

**03 - (02) ගරු ප්‍රාදේශීය සභා මන්ත්‍රි චන්දන සුරියආරච්චි මැතිතුමා විසින් ඉදිරිපත් කරන ලදී.**

01."සීතාවක ප්‍රාදේශීය සභාවට අයත් හංවැල්ල වෙළඳ සංකීර්ණයේ කඩ කාමරයන්හි තක්සේරු ක්‍රියාවලියට අදාල අවිධිමත් අසාධාරණ තීරණයන් ඔස්සේ පීඩා විඳින වෙළඳසැල් හිමියන්ට සහනයන් ලබා දෙන ලෙස ඉල්ලා සිටිමයි" යන හිසින් යුතුව හංවැල්ල, නව වෙළඳ සංකීර්ණය, අංක 65 හි නව වෙළඳ සංකීර්ණයේ ව්‍යාපාරිකයන්ගේ සංවිධානය විසින් 2019.07.03 දිනැතිව බස්නාහිර පළාත් ගරු ආණ්ඩුකාර ඒ.එම්. මුසම්මිල් මැතිතුමා වෙත ඉදිරිපත් කරන ලද ලිපිය හා එම ලිපියේ ගරු ආණ්ඩුකාරතුමන් විසින් කඩ කුලි සංශෝධනය දැනට අත්හිටුවා පැරණි කුලියම අය කරන ලෙසත්, වෙළඳ සංගමය සමඟ සාකච්ඡා කර සාධාරණ කුලි වැඩි කිරිමක් කරන ලෙසත් කඩ කාමර සීල් තැබීම නතර කරන ලෙසත් සඳහන් කර ඇති සටහන.

02.මලගල පොල්කන්ද පාරේ 01 වන හරස් පටුමග ප්‍රාදේශීය සභාවට පවරාගෙන අළුත්වැඩියා කර දෙන ලෙස ඉල්ලමින් පාදුක්ක, මලගල, පොල්කන්ද පාර 1 වන හරස් පටුමග ප්‍රදේශවාසින් වෙනුවෙන් කේ.කේ. රණසිංහ මයා විසින් 2019.06.07 දිනැතිව ගරු ප්‍රාදේශීය සභා මන්ත්‍රි චන්දන සුරියආරච්චි මැතිතුමා අමතා යොමු කරන ලද ලිපිය.

පාදුක්ක, උඩුමුල්ල, 196, දික්හේන වතු යායේ එම්.ඩී. සේනක ජයවර්ධන මහත්මා ඔබතුමාට ලිපියක් ඉදිරිපත් කරලා තියෙනවා මීට මාස 02 කට විතර උඩදී. ඒ නිසා මම මේ අවස්ථාවේදී මේක ගැටළුකාරි තත්වයක් කියන එක පිළිබඳව සාකච්ඡා වෙලා තියෙනවා. ඒ නිසා මේ පිළිබඳව සභාව කටයුතු කරලා තියෙන ආකාරය පිළිබඳව කරුණු දැන ගැනීමක් සඳහා මේ මහා සභාව කාරක සභාවක් බවට පත් කළ යුතු යැයි යෝජනා කර සිටිනවා.

**ගරු ප්‍රාදේශීය සභා මන්ත්‍රි සමන්ති චන්ද්‍රිකා දමයන්ති මැතිතුමිය**

ගරු සභාපතිතුමනි, එම යෝජනාව මා විසින් ස්ථිර කරනු ලබනවා.

**ගරු ප්‍රාදේශීය සභා මන්ත්‍රි චින්තක දේවින්ද සමරවීර මැතිතුමා**

ගරු සභාපතිතුමනි, මෙම කාරක සභා අවස්ථාව මහා සභාවක් බවට පත් කළ යුතු යැයි මම මෙම ගරු සභාවට යෝජනා කරමි.

**ගරු ප්‍රාදේශීය සභා මන්ත්‍රි චන්දන සුරියආරච්චි මැතිතුමා**

ගරු සභාපතිතුමනි, එම යෝජනාව මා විසින් ස්ථිර කරනු ලබනවා.

**ගරු සභාපතිතුමා**

සංදේශ පෙත්සම් යටතේ චන්දන සුරියආරච්චි මන්ත්‍රිතුමා ඉදිරිපත් කරපු කාරණය සම්බන්ධව කාරක සභාවේදී දිර්ඝ ලෙස සාකච්ඡා කළා. ඊයේ දවසේ තිබුණු සාකච්ඡාවෙන් පස්සේ චන්දන සුරියආරච්චි මන්ත්‍රිතුමාට මම මේ ප්‍රකාශ කරන්නේ. අපි තවත් ඔබතුමා කිව්ව කාරණා වලට එහාට ගිහිල්ලා ඒ වාර්තා නැති නිසා තාක්ෂණ නිලධාරි වාර්තාත් එක්ක මේ මස 18 වෙනිදා ස්ථානීය පරික්ෂණයක් කරන්න තීන්දු තීරණ ගත්තායි කියන කාරණය මතක් කරනවා. ඊට පස්සේ නැවතත් අපි කාර්මික සේවා කමිටුවට මේ කාරණය යොමු කරලා සාකච්ඡා කරලා ඉන් එහාට ගිහිල්ලා හෝ සාධාරණ විසඳුමක් මේ ප්‍රශ්නයට ලබා දෙන්න සභාවක් විදිහට කටයුතු කරමු. ඒකට තමයි මේ සියළු පරික්ෂණයන් අපි සිදු කරන්නේ කියන කාරණය මතක් කරනවා. පරික්ෂණය ඒක පාර්ශ්වීය හෝ වෙන විශේෂයක් කරලා කැදෙව්වේ නැහැ. කාර්මික සේවා කමිටුවේ මීට මාස 02 කට ඉස්සෙල්ලා කථා කරලා කාර්මික සේවා කමිටුව ගත්ත තීරණයක් අනුවයි ඒ කැඳවීම අපි සිදු කළේ කියන කාරණයත් සභාවටත් ඔබතුමාටත් මම මේ වේලාවේ මතක් කරනවා ඒ සම්බන්ධව යම් මතභේදාත්මක ප්‍රකාශ සිදු වුණු නිසා.

**03 - (03) ගරු ප්‍රාදේශීය සභා මන්ත්‍රි නිමල් යසසිරි කළුපහන මැතිතුමා විසින් ඉදිරිපත් කරන ලදී.**

01.අරුක්වත්ත පිට්ටුහේන පොදු සුසාන භූමිය අසල ඇති පොදු නාන ළිඳඅධික වර්ෂාව හේතුවෙන් ළිං බැම්ම කඩා වැටී විශාල ප්‍රමාණයක් ගොඩ වී ඇති බැවින් එම ළිඳ ප්‍රතිසංස්කරණය කර දෙන මෙන් ඉල්ලා පිට්ටුහේන, ජයන්ති මාවත, එරංගා මධුවන්ති මිය විසින් ප්‍රදේශවාසින්ගේ අත්සන් ලේඛනයක්ද සමඟින් 2019.07.07 දිනැතිව ගරු ප්‍රාදේශීය සභා මන්ත්‍රි නිමල් යසසිරි කළුපහන මැතිතුමා අමතා යොමු කරන ලද ලිපිය.

**03 - (04) ගරු ප්‍රාදේශීය සභා මන්ත්‍රි ඩී. ප්‍රියන්ත අරුණ කුමාර් ගුණරත්න මැතිතුමා විසින් ඉදිරිපත් කරන ලදී.**

01.වේරගොල්ලවත්ත පාර නාය ගොස් මේවනවිට වසරයි මාස දෙකක් ගත වී ඇතත් ඉඩම නාය යාමට මග සැලැස්වු පුද්ගලයාට හා පුද්ගලයින් සම්බන්ධයෙන් මෙතෙක් ක්‍රියාමාර්ගයක් ගෙන නොමැති බවත්, මෙම මාර්ගය සම්පුර්ණයෙන් විනාශ වීමට පෙර ක්‍රියාත්මක ලෙසත් ඉල්ලමින් ගරු ප්‍රාදේශීය සභා මන්ත්‍රි ඩී. ප්‍රියන්ත අරුණ කුමාර් ගුණරත්න මැතිතුමා විසින් 2019.07.10 දිනැතිව ගරු සභාපතිතුමා අමතා යොමු කරන ලද ලිපිය.

**03- (05) ගරු ප්‍රාදේශීය සභා මන්ත්‍රි ගයාන් දුමින්ද මැතිතුමා විසින් ඉදිරිපත් කරන ලදී.**

01."සීතාවක ප්‍රාදේශීය සභාවට අයත් හංවැල්ල වෙළඳ සංකීර්ණයේ කඩ කාමරයන්හි තක්සේරු ක්‍රියාවලියට අදාල අවිධිමත් අසාධාරණ තීරණයන් ඔස්සේ පීඩා විඳින වෙළඳසැල් හිමියන්ට සහනයන් ලබා දෙන ලෙස ඉල්ලා සිටිමයි" යන හිසින් යුතුව හංවැල්ල, නව වෙළඳ සංකීර්ණය, අංක 65 හි නව වෙළඳ සංකීර්ණයේ ව්‍යාපාරිකයන්ගේ සංවිධානය විසින් 2019.07.03 දිනැතිව බස්නාහිර පළාත් ගරු ආණ්ඩුකාර ඒ.එම්. මුසම්මිල් මැතිතුමා වෙත ඉදිරිපත් කරන ලද ලිපිය හා එම ලිපියේ ගරු ආණ්ඩුකාරතුමන් විසින් කඩ කුලි සංශෝධනය දැනට අත්හිටුවා පැරණි කුලියම අය කරන ලෙසත්, වෙළඳ සංගමය සමඟ සාකච්ඡා කර සාධාරණ කුලි වැඩි කිරිමක් කරන ලෙසත් කඩ කාමර සීල් තැබීම නතර කරන ලෙසත් සඳහන් කර ඇති සටහන.

02.හංවැල්ල, පහත්ගම, අංක 606/2 හි ප﻿දිංචි ඒ.ජී.වී.වයි චතුරංගිකා මිය විසින් තම නිවෙස් වලට යන මාර්ගය අළුත්වැඩියා කර දෙන ලෙස ඉල්ලමින් 2019.05.17 දිනැතිව ප්‍රදේශවාසින්ගේ අත්සන් ලේඛනයක්ද සමඟින් ගරු සභාපතිතුමා අමතා යොමු කරන ලද ලිපිය.

03.හංවැල්ල නගරයේ පළමු පටුමගේ 3 වන අතුරු පාර කොන්ක්‍රිට් කර සංවර්ධනය කර දෙන ලෙසත්, මාර්ගය අඩි 12 ක් සේ නිරවුල් කර දෙන ලෙසත් ඉල්ලා ප්‍රදේශවාසින් විසින් අත්සන් ලේඛනයක්ද සමඟින් 2019.07.01 දිනැතිව ගරු සභාපතිතුමා අමතා යොමු කරන ලද ලිපිය.

04.ජයවීරගොඩ, බරාව මාර්ගයේ එක් කොටසක් සඳහා ගල් පස් සභාව මගින් ලබා දී එම ප්‍රමාණය අතුරා ඇති බවත්, ඉතා අබලන්ව ඇති එම මාර්ගයේ තවත් කොටසක් ඉතිරිව ඇති බැවින් ඒ සඳහාත් ගල් පස් ලබා දෙන ලෙස ඉල්ලමින් බරාව, මිහිදුම් උයන, ජයවීරගොඩ, නො.407/2 හි ඩබ්.පී. සමන් මයා විසින් ගරු ප්‍රාදේශීය සභා මන්ත්‍රි ගයාන් දුමින්ද මැතිතුමා අමතා ප්‍රදේශවාසින්ගේ අත්සන් ලේඛනයක්ද සමඟින් යොමු කරන ලද ලිපිය.

**03 - (06) ගරු ප්‍රාදේශීය සභා මන්ත්‍රි ජයන්ත රණවක මැතිතුමා විසින් ඉදිරිපත් කරන ලදී.**

01.“හංවැල්ල නව වෙළඳ සංකීර්ණයේ අංක 68 දරණ කඩ කාමරයේ තක්සේරුව සම්බන්ධයෙන් විරෝධතා දැක්වීම” යන හිසින් යුතුව හංවැල්ල, නව වෙළඳ සංකීර්ණය, අංක 68 ප්‍රසන්න ඔරලෝසු කාර්මිකයෝ, නාමල් ප්‍රසන්න කැටවල මයා විසින් 2019.07.02 දිනැතිව ගරු සභාපතිතුමා අමතා යොමු කරන ලද ලිපිය.

**03 - (07) ගරු ප්‍රාදේශීය සභා මන්ත්‍රි කෝකිල සම්පත් වර්ණසිරි මැතිතුමා විසින් ඉදිරිපත් කරන ලදී.**

01."සීතාවක ප්‍රාදේශීය සභාවට අයත් හංවැල්ල වෙළඳ සංකීර්ණයේ කඩ කාමරයන්හි තක්සේරු ක්‍රියාවලියට අදාල අවිධිමත් අසාධාරණ තීරණයන් ඔස්සේ පීඩා විඳින වෙළඳසැල් හිමියන්ට සහනයන් ලබා දෙන ලෙස ඉල්ලා සිටිමයි" යන හිසින් යුතුව හංවැල්ල, නව වෙළඳ සංකීර්ණය, අංක 65 හි නව වෙළඳ සංකීර්ණයේ ව්‍යාපාරිකයන්ගේ සංවිධානය විසින් 2019.07.03 දිනැතිව බස්නාහිර පළාත් ගරු ආණ්ඩුකාර ඒ.එම්. මුසම්මිල් මැතිතුමා වෙත ඉදිරිපත් කරන ලද ලිපිය හා එම ලිපියේ ගරු ආණ්ඩුකාරතුමන් විසින් කඩ කුලි සංශෝධනය දැනට අත්හිටුවා පැරණි කුලියම අය කරන ලෙසත්, වෙළඳ සංගමය සමඟ සාකච්ඡා කර සාධාරණ කුලි වැඩි කිරිමක් කරන ලෙසත් කඩ කාමර සීල් තැබීම නතර කරන ලෙසත් සඳහන් කර ඇති සටහන.

**03 - (08) ගරු ප්‍රාදේශීය සභා මන්ත්‍රි ඒ. සුසන්ත මැතිතුමා විසින් ඉදිරිපත් කරන ලදී.**

01."සීතාවක ප්‍රාදේශීය සභාවට අයත් හංවැල්ල වෙළඳ සංකීර්ණයේ කඩ කාමරයන්හි තක්සේරු ක්‍රියාවලියට අදාල අවිධිමත් අසාධාරණ තීරණයන් ඔස්සේ පීඩා විඳින වෙළඳසැල් හිමියන්ට සහනයන් ලබා දෙන ලෙස ඉල්ලා සිටිමයි" යන හිසින් යුතුව හංවැල්ල, නව වෙළඳ සංකීර්ණය, අංක 65 හි නව වෙළඳ සංකීර්ණයේ ව්‍යාපාරිකයන්ගේ සංවිධානය විසින් 2019.07.03 දිනැතිව බස්නාහිර පළාත් ගරු ආණ්ඩුකාර ඒ.එම්. මුසම්මිල් මැතිතුමා වෙත ඉදිරිපත් කරන ලද ලිපිය හා එම ලිපියේ ගරු ආණ්ඩුකාරතුමන් විසින් කඩ කුලි සංශෝධනය දැනට අත්හිටුවා පැරණි කුලියම අය කරන ලෙසත්, වෙළඳ සංගමය සමඟ සාකච්ඡා කර සාධාරණ කුලි වැඩි කිරිමක් කරන ලෙසත් කඩ කාමර සීල් තැබීම නතර කරන ලෙසත් සඳහන් කර ඇති සටහන.

**ගරු සභාපතිතුමා**

අපිට ටෙන්ඩරයක් විවෘත කරන්නත් තියෙනවා. ඒ සඳහාත් තේ පානය සඳහාත් සභාව විනාඩි 30 කට කල් තබනවා.

**ටෙන්ඩර් කමිටුව සඳහා හා තේ පානය සඳහා සභාවේ වැඩ කටයුතු පෙ.ව. 11.10 ට අත්හිටුවන ලදී.**

**නැවතත් සභාවේ වැඩ කටයුතු පෙ.ව. 11.40 ට ආරම්භ කරන ලදී.**

**ගරු සභාපතිතුමා**

තේ විවේකයෙන් පසුව සභාවේ වැඩ කටයුතු ආරම්භ කරනවා.

**04. යථා පරිදි කල් දී ඇති ප්‍රශ්න. - ඉදිරිපත්ව නැත.**

**ගරු ප්‍රාදේශීය සභා මන්ත්‍රි චන්දන සුරියආරච්චි මැතිතුමා**

ගරු සභාපතිතුමනි, යථා පරිදි කල් දී ඇති ප්‍රශ්න. මම මීට මාස 02 කට පෙර ප්‍රශ්නයක් ඉදිරිපත් කළා. ඒ සඳහා ඔබතුමා මාස 02 ක් ඇතුළත පිළිතුරු ලබා දෙන බවට එකඟ වුණා. මට තාම පිළිතුරු ලැබිලා නැහැ.

**ගරු සභාපතිතුමා**

මන්ත්‍රිතුමා සමාවෙන්න. මම ඔබතුමාගෙන් සමාව ඉල්ලනවා අපි ඒක ලෑස්ති කරලා නැති නිසා. ඒ සඳහා මම ඉක්මණින්ම පිළිතුරු ලබා දෙන්න පොරොන්දු වෙනවා.

**05.යථා පරිදි කල්දී ඇති යෝජනා.**

**05 – (01). ගරු ප්‍රාදේශීය සභා මන්ත්‍රි ලියනගේ චන්දන කුමාර මැතිතුමා විසින් යෝජනා කරයි.**

සීතාවක ප්‍රාදේශීය සභා බල ප්‍රදේශය තුල මේවන විට මහා පරිමාණයේ කළුගල් කැඩීම සහ ඉතා විශාල රබර් සහ පොල් වැනි වගා ඉවත් කර ඉඩම් කැබලි කර වෙන්දේසි සමාගම් මගින් විකිණීම සිදු කරමින් යනු ලබයි. මේ හේතුව නිසා අපගේ සුන්දර පරිසරය දවසින් දවස විනාශ වෙමින් පවතී. අපට ස්වාභාවිකව ලැබෙන ජල සම්පතද අහිමි වෙමින් පවතී. වගා බිම්ද මේ වන විට විනාශ වී ඇත. මේ නිසා මහජනතාව මහත් අසීරුතාවයකට පත්ව ඇත. ඉහත කාරණා සඳහා අනුමැතිය ලබා දෙනු ලබන ආයතනය සහ පුද්ගලයන්ගේ අවධානය මේ සඳහා යොමු කොට මෙය වළකා ගැනීම නොකළහොත් අපගේ අනාගත පරපුරට හිමි වන්නේ විනාශ වු පරිසරයකි. මේ සඳහා අනුමැතිය ලබා දෙනු ලබන ආයතන වන මධ්‍යම පරිසර අධිකාරිය, භූවිද්‍යා හා පතල් කැණීම් කාර්යාංශය, නාගරික සංවර්ධන අධිකාරිය, පුරා විද්‍යා දෙපාර්තමේන්තුව, ගොඩනැගිලි පර්යේෂණ ආයතනය, පාදුක්ක, හංවැල්ල, කොස්ගම පොලිස් ස්ථාන, සීතාවක, පාදුක්ක ප්‍රාදේශීය ලේකම් කාර්යාල, අප බල ප්‍රදේශයේ සියළු ග්‍රාම නිලධාරිවරුන් යන ආයතන සහ පුද්ගලයන් ගල් කැඩීමට සහ ඉඩම් වෙන්දේසි කිරිම සඳහා අනුමැතිය ලබා දීමට පෙර අදාල ඉඩම් අවට පදිංචිව සිටින මහජනතාව මේ පිළිබඳව දැනුවත් කිරිමක් කරන මෙන් ඉල්ලා සිටිමු යැයි මම මෙම ගරු සභාවට යෝජනා කරමි.

එම යෝජනා සම්මුතියේ පිටපත් අතිගරු ජනාධිපති මෛත්‍රිපාල සිරිසේන මැතිතුමා, ගරු අග්‍රාමාත්‍ය රනිල් වික්‍රමසිංහ මැතිතුමා, ගරු විපක්ෂ නායක මහින්ද රාජපක්ෂ මැතිතුමා, පාර්ලිමේන්තු මන්ත්‍රිවරුන් වන දිනේෂ් ගුණවර්ධන මැතිතුමා, විමල් වීරවංශ මැතිතුමා හා උදය ගම්මන්පිල මැතිතුමා යන අය වෙත යොමු කරන ලෙසද ඉල්ලා සිටිමි.

**ගරු ප්‍රාදේශීය සභා මන්ත්‍රි නන්ද කුමාරසිංහ මැතිතුමා**

ගරු සභාපතිතුමනි, එම යෝජනාව මා විසින් ස්ථිර කරනු ලබනවා.

**ගරු ප්‍රාදේශීය සභා මන්ත්‍රි මංජුල වීරරත්න මැතිතුමා**

ගරු සභාපතිතුමනි, මම 05 – (01) යෝජනාව සඳහා සංශෝධන යෝජනාවක් ඉදිරිපත් කරනවා. චන්දන ලියනගේ මන්ත්‍රිතුමාගේ යෝජනාව හොඳයි. එහි තියෙන අඩුපාඩුකම් කිහිපයක් සලකලා බලලා ඒවාත් යෝජනාවට ඇතුලත් විය යුතුයි කියන පදනම මත තමයි මම මේ යෝජනාව සංශෝධනය කරන්නේ. නැතුව මේ යෝජනාවට එරෙහිව නෙමෙයි. මේ පිළිබඳව බලලා මේ සංශෝධන යෝජනාව පිළි ගන්න කියලා මම සභාවෙන් ඉල්ලා සිටිනවා.

**05 – (01) යෝජනාව සඳහා ගරු ප්‍රාදේශීය සභා මන්ත්‍රි මංජුල වීරරත්න මැතිතුමා විසින් සංශෝධන යෝජනාවක් ඉදිරිපත් කරන ලදී.**

සීතාවක ප්‍රාදේශීය සභා බල ප්‍රදේශය තුළ මේ වන විට මහා පරිමාණයෙන් කළු ගල් කැඩීම, පස් කැපීම, විශාල රබර් ඉඩම්, පොල් ඉඩම් හා වෙනත් වගා ඉඩම් කැබලි කර විකිණීම මෙන්ම ඔයවල් හා ජලාශ්‍ර ආශ්‍ර්තව කුඩා හා විශාල හෝටල් හා නවාතැන් පොලවල් ඉඳිවීම සිදු වේ. සංවර්ධනයත් සමඟ මේවා සිදු විය යුතු අතර මේ හේතුව නිසා අපගේ සුන්දර පරිසරය දවසින් දවස විනාශ වේ. ජල සම්පතද අඩු වෙමින් පවතී. මේ තත්වය මත සමහර ස්ථාන වල මහජනතාව මහත් අසීරුතාවයකට පත්ව ඇත.

මේ සඳහා අනුමැතිය දෙන ආයතන හා පුද්ගලයින් මෙම ගැටළුවන් පිළිබඳව දැනුවත් කර මෙම තත්වයන් පාලනය කර ගැනීම අත්‍යවශ්‍ය වේ. විශේෂයෙන් මේ සඳහා අවසර ලබා දීමට ඝෘජුවම සම්බන්ධ වන පුද්ගල හා ආයතන වනුයේ මධ්‍යම පරිසර අධිකාරිය, භූ විද්‍යා හා පතල් කැණිම් කාර්යාංශය, නාගරික සංවර්ධන අධිකාරිය, පුරා විද්‍යා දෙපාර්තමේන්තුව, ගොඩනැගිලි පර්යේෂණ ආයතනය, ලංකා සංචාරක මණ්ඩලය, වාරිමාර්ග දෙපාර්තමේන්තුව, අදාල පොලිස් ස්ථාන, ප්‍රාදේශීය ලේකම් කාර්යාල, මහජන සෞඛ්‍ය පරික්ෂක කාර්යාල, ගොවිජන සංවර්ධන දෙපාර්තමේන්තුව, ගොවිජන සේවා මධ්‍යස්ථාන, සංස්කෘතික මධ්‍යස්ථාන සමඟ අදාල සියළු රාජ්‍ය නිලධාරින් සමඟ මුලින් සාකච්ඡා කර ඔවුන් දැනුවත් කළ යුතුයි. එසේම ඔවුන් හරහා මේ සඳහා අදාල ගම්වල මහජනතාව දැනුවත් කිරිමද කළ යුතුය.

මේ දැනුවත් කිරිමෙන් අනතුරුව ඔවුන් සියළුදෙනාගේ අදහස් මත පදනම්ව මේ කාරණය මහජනතාවට හා අනාගත පරපුරට සිදු විය හැකි බරපතල තත්වයත් අවම කිරිම සඳහාත් “හරිත සංකල්ප විද්වත් කතිකාවක්” ගොඩ නගා ඒ මත ගොඩ නැගෙන අදහස් හා යෝජනා “සීතාවක සංවර්ධන සැලසුම” 2019 – 2030 ඇතුලත් කර සීතාවක ප්‍රාදේශීය සභා බල ප්‍රදේශය ආශිර්වාදාත්මක හරිත පුරවරයේ කොටසක් කිරිමට කටයුතු කළ යුතු යැයි මම මෙම ගරු සභාවට යෝජනා කරමි.

**ගරු ප්‍රාදේශීය සභා මන්ත්‍රි එම්.ඒ මේරි මාග්‍රට් මැතිතුමිය**

ගරු සභාපතිතුමනි, එම සංශෝධන යෝජනාව මා විසින් ස්ථිර කරනු ලබනවා.

**ගරු සභාපතිතුමා**

යෝජනා 02 ක් ඉදිරිපත් වෙලා තියෙනවා. මුල් යෝජනාව ගරු චන්දන ලියනගේ ගරු මන්ත්‍රිතුමාත් ඒකට සංශෝධන යෝජනාවක් ගරු මංජුල වීරරත්න මන්ත්‍රිතුමාත් ගෙනත් තියෙනවා. යෝජනා දෙකම සභාවේ සම්මතයි. ඒ සම්බන්ධව කලින් යෝජනාවේ එකඟතාවය තියෙනවාද.

**ගරු ප්‍රාදේශීය සභා මන්ත්‍රි ලියනගේ චන්දන කුමාර මැතිතුමා**

ගරු සභාපතිතුමනි, ඒ යෝජනාවේ යම්කිසි අයිතිකාරයෙක් වෙන්න මට උවමනාවක් නැහැ. මම මේ යෝජනාව සද්භාවයෙන් ගෙන්නේ. පස් කැපීම ගැන මගේ යෝජනාවේ අඩංගු වෙලා නැහැ. මම ඒක පිළි ගන්නවා. නමුත් පස් කැපීම පිළිබඳව මේ යෝජනාව ඇතුළේ කථා කරන්න කිසිම ගැටළුවක් නැහැ. මේ යෝජනාවේ මුලිකම කාරණය අවධානය යොමු කරන්නේ මම පළවෙනියෙන්ම බැලුවේ ඉඩම් වෙන්දේසි කිරිමේදී ඇති වන අක්‍රමිකතාවයන් සහ විශේෂයෙන් ගල් කැඩීම පිළිබඳව. මම හිතන්නේ මගේ යෝජනාවේ මේ කාරණා තියෙනවා. පස් කැපීම එකතු වෙන්න ඕන. මම ඉල්ලා සිටිනවා මගේ යෝජනාව ගමු කියලා. මෙතුමාගේ යෝජනාව අදාල වන කරුණු ටික ඇතුළත් කරලා පස්සේ යෝජනාවක් ගේන්න කියලා ඉල්ලා සිටිනවා. මගේ යෝජනාව දේශපාලනිකව මඩ ගැහීමකටවත් නෙමෙයි. මේක දැවෙන ප්‍රශ්නයක්. මගේ කොට්ඨාසයේ තමයි වැඩිම ප්‍රමාණයක් ගරු සභාපතිතුමනි, ඉඩම් වෙන්දේසි කරලා තියෙන්නේ සීතාවක ප්‍රාදේශීය සභා බල ප්‍රදේශයේ. මේ සීතාවක ප්‍රාදේශීය සභාවේ සභා බල ප්‍රදේශයේ භූමිය තුළ ඒ ශ්‍රේණියේ ගල් වලක් පවත්වාගෙන යාම මම හිතනවා

**ගරු සභාපතිතුමා**

අපි යෝජනාව ගැන පස්සේ කථා කරමු. අපිට සභාවේ තීරණය ගන්න ඡන්ද විමසීමකට යන්න වේවි. මේ යෝජනා දෙකෙන් තෝරා ගත යුතු යෝජනාව කුමක්ද යන්න තීරණය කරන්න. චන්දන ලියනගේ මන්ත්‍රිතුමාගේ යෝජනාවට මංජුල වීරරත්න මන්ත්‍රිතුමාත්, මංජුල වීරරත්න මන්ත්‍රිතුමාගේ සංශෝධන යෝජනාවට චන්දන ලියනගේ මන්ත්‍රිතුමාත් එකඟ නැත්නම් ඡන්ද විමසීමකට යන්න වෙනවා.

**ගරු ප්‍රාදේශීය සභා මන්ත්‍රි මංජුල වීරරත්න මැතිතුමා**

මම මේ යෝජනාවේ කිසිම වරදක් දකින්නේ නැහැ. මම යෝජනාවට ඇතුළත් කරලා තියෙනවා පස් කැපීම සහ ඔයවල් හා ජලාශ්‍ර ආශ්‍රිතව නිර්මාණ. මේ ටිකත් ඇතුළත් කරලා මේ යෝජනාවට කථා කළා කියලා චන්දන මන්ත්‍රිතුමා පලක් වෙන්නේ නැහැ. ගොඩක් දේවල් මේ සැලැස්ම ඇතුළේ තියෙනවා. සංවර්ධන සැලැස්මේ තියෙනවා. මම කියන්නේ මේ සියල්ලම ඇතුළත් කරලා විද්වත් කතිකාවතක් ඇති කරලා මේ සැලැස්ම ඇතුළට දාන්න කියලා. සභාව පිළි ගන්නවා නම් පිළිගන්න පුළුවන්. මගේ කිසිම විරුද්ධත්වයක් නැහැ චන්දන මන්ත්‍රිතුමාගේ යෝජනාවට.

**ගරු සභාපතිතුමා**

චන්දන ලියනගේ මන්ත්‍රිතුමා කියන්නේ ඉඩම් කට්ටි කිරිම් හා ගල් කැඩීම් ස්ථාන පිළිබඳව මහජනයා දැනුවත් කිරිමේ පුවරුවක් සවි කිරිමේ යෝජනාවත් එක්ක තමයි මේක එන්නේ.

**ගරු ප්‍රාදේශීය සභා මන්ත්‍රි මංජුල වීරරත්න මැතිතුමා**

මහජනතාව දැනුවත් කළ යුතුයි කියලා විතරයි. යෝජනාවේ ඇතුළත් වීමක් වෙන්නේ නැහැ. මට ගැටළුවක් නැහැ. මම කියන්නේ නිසියාකාරව ඇතුළත් කරන්න කතිකාවතක් ගොඩ නගන්න කියලා.

**ගරු සභාපතිතුමා**

මේ යෝජනා දෙකම ගන්න බැහැ. එකයි ගන්න පුළුවන්.

**ගරු ප්‍රාදේශීය සභා මන්ත්‍රි මංජුල වීරරත්න මැතිතුමා**

සභාපතිතුමා යෝජනාව දැම්මාම තමයි අනෙක් අයටත් අදහස් එන්නේ. ඒ අදහසම වැඩි වර්ධනය කරලා දානවා. මම මේ යෝජනාවට ගරු කරනවා. ඒ කාරණා ටික ඇතුළත් කරන්න. ඒකට තමයි මන්ත්‍රිවරු 43 දෙනෙක් දාලා ඉන්නේ. යෝජනා දානවා. අපි ඒක වර්ධනය කරලා දෙනවා. අනෙක් අයත් අදහස් දක්වලා හරි දේ කරනවා. ඒකට තමයි මතවාද තියෙන්නේ.

**ගරු සභාපතිතුමා**

අපි යෝජනා දෙකෙන් එකක් තෝරා ගත යුතුයි සභාවේ නිත්‍යානුකූලභාවයට. මංජුල වීරරත්න මන්ත්‍රිතුමා ගෙනාපු යෝජනාවට එකඟද නැද්ද කියලායි අපි ඡන්දය විමසනවා.

**ඉහත ඉදිරිපත් වු යෝජනා දෙකෙන් ගරු ප්‍රාදේශීය සභා මන්ත්‍රි මංජුල වීරරත්න මැතිතුමාගේ සංශෝධන යෝජනාවට එකඟද නැද්ද යන්න සම්බන්ධයෙන් ඡන්ද විමසිමක් සිදු කරන ලදී.**

1. ගරු සභාපති ජී.ජයන්ත රෝහණ මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
2. ගරු උප සභාපති එස්.ඩී.මංජුල ප්‍රදීප් කුමාර් මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
3. ගරු ප්‍රාදේශීය සභා මන්ත්‍රී චන්දන මුදුන්කොටුව මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
4. ගරු ප්‍රාදේශීය සභා මන්ත්‍රී කේ.ඒ.විමල් ප්‍රසන්න මැතිතුමා යෝජනාවට විපක්ෂව ඡන්දය ප්‍රකාශ කරන ලදී.
5. ගරු ප්‍රාදේශීය සභා මන්ත්‍රී එම්.ඒ.මේරි මාග්‍රට් මැතිතුමිය යෝජනාව‍ට පක්ෂව ඡන්දය ප්‍රකාශ කරන ලදී.
6. ගරු ප්‍රාදේශීය සභා මන්ත්‍රී එම්.ආර්. ගයාන් දුමින්ද මැතිතුමා යෝජනාව‍ට පක්ෂව ඡන්දය ප්‍රකාශ කරන ලදී.
7. ගරු ප්‍රාදේශීය සභා මන්ත්‍රී ලියනගේ චන්දන කුමාර මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
8. ගරු ප්‍රාදේශීය සභා මන්ත්‍රී යසරු රාජපක්ෂ මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
9. ගරු ප්‍රාදේශීය සභා මන්ත්‍රී ජයන්ත රණවක මැතිතුමා යෝජනාවට පක්ෂව ඡන්දය ප්‍රකාශ කරන ලදී.
10. ගරු ප්‍රාදේශීය සභා මන්ත්‍රී ඩබ්.ඒ.මංජුල වීරරත්න මැතිතුමා යෝජනාවට පක්ෂව ඡන්දය ප්‍රකාශ කරන ලදී.
11. ගරු ප්‍රාදේශීය සභා මන්ත්‍රී ඔල්ගා අතුකෝරල මැතිතුමිය යෝජනාවට පක්ෂව ඡන්දය ප්‍රකාශ කරන ලදී.
12. ගරු ප්‍රාදේශීය සභා මන්ත්‍රී එස්.ඒ. ප්‍රේමරත්න මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
13. ගරු ප්‍රාදේශීය සභා මන්ත්‍රී සමන්ත උදය කුමාර ගමගේ මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
14. ගරු ප්‍රාදේශීය සභා මන්ත්‍රී බී. සනී හෙක්ටර් පිරිස් මැතිතුමා යෝජනාව‍ටවිපක්ෂව ඡන්දය ප්‍රකාශ කරන ලදී.
15. ගරු ප්‍රාදේශීය සභා මන්ත්‍රී ඩී. කෝකිල සම්පත් වර්ණසිරි මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
16. ගරු ප්‍රාදේශීය සභා මන්ත්‍රී එල්.නන්ද කුමාරසිංහ මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
17. ගරු ප්‍රාදේශීය සභා මන්ත්‍රී උපුල් මනෝජ් රූපසිංහ මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
18. ගරු ප්‍රාදේශීය සභා මන්ත්‍රී ප්‍රියන්ත අරුණ කුමාර් ගුණරත්න මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
19. ගරු ප්‍රාදේශීය සභා මන්ත්‍රී සුසන්ත රූපසිංහ මැතිතුමා යෝජනාවට පක්ෂව ඡන්දය ප්‍රකාශ කරන ලදී.
20. ගරු ප්‍රාදේශීය සභා මන්ත්‍රී ඩබ්.ඒ.ඩී. ගීතාමනි ස්වර්ණලතා මැතිතුමිය යෝජනාව‍ට විපක්ෂව ඡන්දය ප්‍රකාශ කරන ලදී.
21. ගරු ප්‍රාදේශීය සභා මන්ත්‍රී ඒ. සුසන්ත මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
22. ගරු ප්‍රාදේශීය සභා මන්ත්‍රී එම්.ඩී. සමන්ත කුමාර මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
23. ගරු ප්‍රාදේශීය සභා මන්ත්‍රී එච්. වරුණ දිලිප් කුමාර මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
24. ගරු ප්‍රාදේශීය සභා මන්ත්‍රී එච්.පී.උපුල් ප්‍රසන්න මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
25. ගරු ප්‍රාදේශීය සභා මන්ත්‍රී චින්තක දේවින්ද සමරවීර මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
26. ගරු ප්‍රාදේශීය සභා මන්ත්‍රී කේ.නිමල් යසසිරි කළුපහන මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
27. ගරු ප්‍රාදේශීය සභා මන්ත්‍රී ගමගේ චන්ද්‍රසිරි මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
28. ගරු ප්‍රාදේශීය සභා මන්ත්‍රී අයෝම මධු ප්‍රසාද් දේවගේ මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
29. ගරු ප්‍රාදේශීය සභා මන්ත්‍රී ඩබ්. අසෝක වැලිකල මැතිතුමා යෝජනාව‍ට විපක්ෂව ඡන්දය ප්‍රකාශ කරන ලදී.
30. ගරු ප්‍රාදේශීය සභා මන්ත්‍රී එස්. චන්ද්‍රකුමාර් මැතිතුමා යෝජනාව‍ට පක්ෂව ඡන්දය ප්‍රකාශ කරන ලදී.
31. ගරු ප්‍රාදේශීය සභා මන්ත්‍රී ජී.කුමුදිණි ජයවර්ධන මැතිතුමිය යෝජනාව‍ට පක්ෂව ඡන්දය ප්‍රකාශ කරන ලදී.
32. ගරු ප්‍රාදේශීය සභා මන්ත්‍රී ශෂිණි ශ්‍රිමාලි හෙට්ටිආරච්චි මැතිතුමිය යෝජනාවට පක්ෂව ඡන්දය ප්‍රකාශ කරන ලදී.
33. ගරු ප්‍රාදේශීය සභා මන්ත්‍රී ඊ.ජී.ඩී.ඉන්ද්‍රානි පද්මසීලි මැතිතුමිය යෝජනාවට පක්ෂව ඡන්දය ප්‍රකාශ කරන ලදී.
34. ගරු ප්‍රාදේශීය සභා මන්ත්‍රී එම්.ඩී. මාලනී චන්ද්‍රලතා මැතිතුමිය යෝජනාවට පක්ෂව ඡන්දය ප්‍රකාශ කරන ලදී.
35. ගරු ප්‍රාදේශීය සභා මන්ත්‍රී එස්. චන්දන සූරියආරච්චි මැතිතුමා යෝජනාව‍ට ඡන්දය ප්‍රකාශ කිරිමෙන් වැළකී සිටින ලදී.
36. ගරු ප්‍රාදේශීය සභා මන්ත්‍රී සමන්ති චන්ද්‍රිකා දමයන්ති මැතිතුමිය යෝජනාව‍ට ඡන්දය ප්‍රකාශ කිරිමෙන් වැළකී සිටින ලදී.
37. ගරු ප්‍රාදේශීය සභා මන්ත්‍රී පී.ඒ.ප්‍රදිප් කුමාර් මැතිතුමා යෝජනාව‍ට ඡන්දය ප්‍රකාශ කිරිමෙන් වැළකී සිටින ලදී.

ගරු ප්‍රාදේශීය සභා මන්ත්‍රි මංජුල වීරරත්න මැතිතුමාගේ

යෝජනාවට පක්ෂව ඡන්දය ලබා දුන් ගරු මන්ත්‍රිවරු 11

යෝජනාවට විපක්ෂව ඡන්දය ලබා දුන් ගරු මන්ත්‍රිවරු 23

යෝජනාවට ඡන්දය ලබා දීමෙන් වැළකී සිටි ගරු මන්ත්‍රිවරු 03

**ගරු සභාපතිතුමා**

ඒ අනුව මංජුල වීරරත්න ගරු මන්ත්‍රිතුමාගේ යෝජනාව පරාජයට පත් වෙනවා. චන්දන ලියනගේ ගරු මන්ත්‍රිතුමාගේ යෝජනාව විවාද වෙනවා. චන්දන ලියනගේ මන්ත්‍රිතුමාට පුළුවන් අදහස් දක්වන්න.

ගරු මන්ත්‍රිතුමා මට විනාඩියක් දෙන්න. මම සභාව ආරම්භයේදීම කියන්න ඕනෙ කාරණාවක් අතපසු වුණා. අපේ ඉන්න ජ්‍යෙෂ්ඨම මන්ත්‍රීතුමියක් ඔල්ගා අතුකෝරල මන්ත්‍රීතුමිය. එතුමියගේ ආදරණිය මව පසුගියදා ස්වර්ගස්ථ වුණා. අපේ මන්ත්‍රීවරු ඒ සඳහා සහභාගී වුණා. ඒ ගැන සභාව හැටියට අපේ සංවේගය ශෝකය ප්‍රකාශ කරන්න අවස්ථාවක් ලැබුණේ නැහැ. ඒ සම්බන්ධව අපේ සංවේගය සහ‍ ශෝකය ප්‍රකාශ කළ යුතුයි කියලා මම සභාවේදි කියන්න ඕනෙ. මට මේ ගැන මුලින් ප්‍රකාශ කරන්න අවස්ථාව ලැබුණේ නැහැ. අපි අපේ සංවේගය ශෝකය ප්‍රකාශ කරනවා. ඒ මෑණියන්ට මොක් සුව ප්‍රාර්ථනා කරනවා.

මෙම යෝජනාව සම්බන්ධයෙන් පහත නම් සඳහන් ගරු මන්ත්‍රිවරුන් විසින් අදහස් දක්වන ලදී.

01.ගරු ප්‍රාදේශීය සභා මන්ත්‍රි ගයාන් දුමින්ද මැතිතුමා

02.ගරු ප්‍රාදේශීය සභා මන්ත්‍රි පී.ඒ. ප්‍රදිප් කුමාර් මැතිතුමා

03.ගරු ප්‍රාදේශීය සභා මන්ත්‍රි සුසන්ත රූපසිංහ මැතිතුමා

04.ගරු ප්‍රාදේශීය සභා මන්ත්‍රි එස්.ඒ. ප්‍රේමරත්න මැතිතුමා

05.ගරු ප්‍රාදේශීය සභා මන්ත්‍රි චන්දන සූරියආරච්චි මැතිතුමා

06.ගරු ප්‍රාදේශීය සභා මන්ත්‍රි මංජුල වීරරත්න මැතිතුමා

07.ගරු ප්‍රාදේශීය සභා මන්ත්‍රි ගීතාමනී ස්වර්ණලතා මැතිතුමිය

08.ගරු ප්‍රාදේශීය සභා මන්ත්‍රි චින්තක දේවින්ද සමරවීර මැතිතුමා

09.ගරු ප්‍රාදේශීය සභා මන්ත්‍රි වරුණ දිලිප් කුමාර මැතිතුමා

10.ගරු ප්‍රාදේශීය සභා මන්ත්‍රි එම්.ඩී. සමන්ත කුමාර මැතිතුමා

11.ගරු ප්‍රාදේශීය සභා මන්ත්‍රි ඔල්ගා අතුකෝරල මැතිතුමිය

12.ගරු උප සභාපති මංජුල ප්‍රදීප් කුමාර් මැතිතුමා

13.ගරු සභාපති ජී. ජයන්ත රෝහණ මැතිතුමා

**ගරු සභාපතිතුමා**

මේ යෝජනාව සම්බන්ධව මන්ත්‍රිවරුන්ගේ බෙදීමක් නැහැ. හැමෝගේම එකඟතාවය පල වුණා. ඒ නිසා මේ යෝජනාව ඒකමතිකව සභා සම්මත වු යෝජනාවක් විදිහට සලකනවා.

**ඉහත යෝජනාව ගරු ප්‍රාදේශීය සභා මන්ත්‍රි ලියනගේ චන්දන කුමාර මැතිතුමාගේ යෝජනාවෙන් හා ගරු ප්‍රාදේශීය සභා මන්ත්‍රි නන්ද කුමාරසිංහ මැතිතුමාගේ ස්ථිරත්වයෙන් ඒකමතිකව සභා සම්මත විය.**

**ගරු සභාපතිතුමා**

මීළඟට 05 – (02) යෝජනාව ඉදිරිපත් කිරිම සඳහා ගරු ප්‍රාදේශීය සභා මන්ත්‍රි අයෝම මධු ප්‍රසාද් දේවගේ මන්ත්‍රිතුමාට අවස්ථාව ලබලා දෙනවා.

**05 – (02).ගරු ප්‍රාදේශීය සභා මන්ත්‍රි අයෝම මධු ප්‍රසාද් දේවගේ මැතිතුමා විසින් යෝජනා කරයි.**

පාදුක්ක මැල්වත්ත මාර්ගයේ එයාටෙල් කුළුන අසලින් ඇති මීටර් 45 ක් දිග හා ආරම්භක පළල 5.60 හා අවසාන පළල 5.50 ක් වන අතුරු මාර්ගය සීතාවක ප්‍රාදේශීය සභාවට පවරාගෙන සංවර්ධනය කළ යුතු යැයි මම මෙම ගරු සභාවට යෝජනා කරමි.

**ගරු ප්‍රාදේශීය සභා මන්ත්‍රි අශෝක වැලිකල මැතිතුමා**

ගරු සභාපතිතුමනි, එම යෝජනාව මා විසින් ස්ථිර කරනු ලබනවා.

**ගරු සභාපතිතුමා**

මේ යෝජනාව සම්බන්ධයෙන් ගරු මන්ත්‍රිවරුන්ගේ බෙදීමක් නැහැ. ඒ නිසා මෙම යෝජනාව ඒකමතිකව සභා සම්මත වු යෝජනාවක් විදිහට සලකනවා.

**ඉහත යෝජනාව ගරු ප්‍රාදේශීය සභා මන්ත්‍රි අයෝම මධු ප්‍රසාද් දේවගේ මැතිතුමාගේ යෝජනාවෙන් හා ගරු ප්‍රාදේශීය සභා මන්ත්‍රි අශෝක වැලිකල මැතිතුමාගේ ස්ථිරත්වයෙන් ඒකමතිකව සභා සම්මත විය.**

**ගරු සභාපතිතුමා**

මීළඟට 05 – (03) යෝජනාව ඉදිරිපත් කිරිම සඳහා ගරු ප්‍රාදේශීය සභා මන්ත්‍රි සනී හෙක්ටර් පීරිස් මන්ත්‍රිතුමාට අවස්ථාව ලබලා දෙනවා.

**ගරු ප්‍රාදේශීය සභා මන්ත්‍රි සනී හෙක්ටර් පීරිස් මැතිතුමා**

ගරු සභාපතිතුමනි, මම 05 – (03) යෝජනාව සංශෝධනයක් සහිතව ඉදිරිපත් කරනු ලබනවා.

**05 – (03).ගරු ප්‍රාදේශීය සභා මන්ත්‍රි සනී හෙක්ටර් පීරිස් මැතිතුමා විසින් යෝජනා කරයි.**

කොළඹ දිස්ත්‍රික්කයේ නැගෙනහිර හේවාගම් කෝරළයේ සීතාවක ප්‍රාදේශීය ලේකම් කොට්ඨාසයේ අංක 428/සී මිරිස්වත්ත ග්‍රාම නිලධාරි වසමේ මිරිස්වත්ත (ඇස්වත්ත) ප්‍රධාන මාර්ගයේ කේ. හැරල්ඩ් මහතාගේ කඩය ළඟින් ආරම්භ වී දිගින් මීටර් 109 හා පළලින් මීටර් 4.84 ක් වන එම්.ඒ පියදාස මහතාගේ නිවසින් අවසන් වන මිරිස්වත්ත ප්‍රධාන මාර්ගයේ අතුරු මාර්ගය සීතාවක ප්‍රාදේශීය සභාවට පවරාගෙන සංවර්ධනය කළ යුතු යැයි මම මෙම ගරු සභාවට යෝජනා කරමි.

**ගරු ප්‍රාදේශීය සභා මන්ත්‍රි ඒ. සුසන්ත මැතිතුමා**

ගරු සභාපතිතුමනි, එම යෝජනාව මා විසින් ස්ථිර කරනු ලබනවා.

**ගරු සභාපතිතුමා**

මේ යෝජනාව සම්බන්ධයෙන් ගරු මන්ත්‍රිවරුන් අදහස් ඉදිරිපත් කරනවාද. නැතිනම් මේ යෝජනාවත් ඒකමතිකව සභා සම්මත වු යෝජනාවක් විදිහට සලකනවා.

**ඉහත යෝජනාව ගරු ප්‍රාදේශීය සභා මන්ත්‍රි සනී හෙක්ටර් පීරිස් මැතිතුමාගේ යෝජනාවෙන් හා ගරු ප්‍රාදේශීය සභා මන්ත්‍රි ඒ. සුසන්ත මැතිතුමාගේ ස්ථිරත්වයෙන් ඒකමතිකව සභා සම්මත විය.**

**ගරු සභාපතිතුමා**

මීළඟට 05 – (04) යෝජනාව ඉදිරිපත් කිරිම සඳහා ගරු ප්‍රාදේශීය සභා මන්ත්‍රි සනී හෙක්ටර් පීරිස් මන්ත්‍රිතුමාට අවස්ථාව ලබලා දෙනවා.

**ගරු ප්‍රාදේශීය සභා මන්ත්‍රි සනී හෙක්ටර් පීරිස් මැතිතුමා**

ගරු සභාපතිතුමනි, මම 05 – (04) යෝජනාවත් සංශෝධන සහිතව ඉදිරිපත් කරනු ලබනවා.

**05 – (04). ගරු ප්‍රාදේශීය සභා මන්ත්‍රි සනී හෙක්ටර් පීරිස් මැතිතුමා විසින් යෝජනා කරයි.**

කොළඹ දිස්ත්‍රික්කයේ නැගෙනහිර හේවාගම් කෝරළයේ සීතාවක ප්‍රාදේශීය ලේකම් කොට්ඨාසයේ 428/සී මිරිස්වත්ත ග්‍රාම නිලධාරි වසමේ කොළඹ අවිස්සාවේල්ල මහ මාර්ගයේ පළමු දුම්රිය හරස් මාර්ගයට වම්පසින් ආරම්භ වී චමිල ආරියවංශ මහතාට අයත් පුද්ගලික ඉඩමෙන් අවසන් වන දිගින් මීටර් 277 ක් හා පළල මීටර් 4.5 ක් වන ප්‍රධාන මාර්ගය සහ එම මාර්ගයේ පසෙක පදිංචි එල්.වී.ඩී.එල්.ඩබ්. සමරසිංහ මහතාට අයත් පුද්ගලික ඉඩමට දකුණු පසින් ආරම්භ වී උපාලි පැලවත්ත මහතාගේ පුද්ගලික ඉඩමෙන් අවසන් වන දිගින් මීටර් 122 හා පළල මීටර් 4.5 ක් වන පළමු පටුමග**ද** සීතාවක ප්‍රාදේශීය සභාවට පවරාගෙන සංවර්ධනය කළ යුතු යැයි මම මෙම ගරු සභාවට යෝජනා කරමි.

**ගරු ප්‍රාදේශීය සභා මන්ත්‍රි සමන්ත උදය කුමාර ගමගේ මැතිතුමා**

ගරු සභාපතිතුමනි, එම යෝජනාව මා විසින් ස්ථිර කරනු ලබනවා.

**ගරු සභාපතිතුමා**

මේ යෝජනාව සම්බන්ධයෙන් ගරු මන්ත්‍රිවරුන් අදහස් ඉදිරිපත් කරනවාද. නැතිනම් මේ යෝජනාවත් ඒකමතිකව සභා සම්මත වු යෝජනාවක් විදිහට සලකනවා.

**ඉහත යෝජනාව ගරු ප්‍රාදේශීය සභා මන්ත්‍රි සනී හෙක්ටර් පීරිස් මැතිතුමාගේ යෝජනාවෙන් හා ගරු ප්‍රාදේශීය සභා මන්ත්‍රි සමන්ත උදයකුමාර ගමගේ මැතිතුමාගේ ස්ථිරත්වයෙන් ඒකමතිකව සභා සම්මත විය.**

**ගරු සභාපතිතුමා**

මීළඟට 05 – (05) යෝජනාව ඉදිරිපත් කිරිම සඳහා ගරු ප්‍රාදේශීය සභා මන්ත්‍රි නිමල් යයසිරි කළුපහන මන්ත්‍රිතුමා සභාවේ නැහැ.

**05 – (05) යෝජනාව ඉදිරිපත් කිරිම සඳහා ගරු ප්‍රාදේශීය සභා මන්ත්‍රි නිමල් යයසිරි කළුපහන මැතිතුමා ඒ අවස්ථාවේ සභා ගර්භයේ නොසිටින ලදී.**

**ගරු සභාපතිතුමා**

05 – (06) යෝජනාව මා විසින් ඉදිරිපත් කරනවා.

**05 – (06). ගරු සභාපති ජී. ජයන්ත රෝහණ මැතිතුමා විසින් යෝජනා කරයි.**

2018.05.11 වන දින පැවති මහා සභාවේ තීරණ අංක 05 (06) යටතේ මහා සභාවේ ආවරණ අනුමැතියට යටත්ව මා වෙත ගෙවිම් කිරිමට පවරන ලද බලය අනුව මා විසින් කරන ලද පහත උප ලේඛනයේ විස්තර කරන්නට යෙදී ඇති ගෙවීම් ඊට අනුරූපිව ඇති ගෙවීම් ලබන්නා වෙත ඊට ඉදිරියෙන් දක්වා ඇති මුදල ගෙවීම අනුමත කළ යුතු යැයි මම මෙම ගරු සභාවට යෝජනා කරමි.

|  |  |  |  |
| --- | --- | --- | --- |
| **අනු අංක** | **වවුචර් අංකය හා දිනය** | **විස්තරය** | **මුදල රු.** |
| 01 | 1468 – 1472  2019.06.07 | 2019 මැයි මස ප්‍රධාන කාර්යාලයේ, පාදුක්ක උප කාර්යාලයේ, කොස්ගම උප කාර්යාලයේ, හංවැල්ල උප කාර්යාලයේ හා කහහේන උප කාර්යාලයේ මාර්ග, සෞඛ්‍ය, ආයුර්වේද, පුස්තකාල හා ව්‍යාපෘති අංශයන්හි සේවයේ නියුතු ආදේශක සේවකයින් 103 දෙනෙකු වෙනුවෙන් දෛනික වැටුප් ගෙවීම. | 2,609,435.79 |
| 02 | 1589 – 1593  2019.06.24 | 2019 ජුනි මස ප්‍රධාන කාර්යාලයේ, පාදුක්ක උප කාර්යාලයේ, කොස්ගම උප කාර්යාලයේ, හංවැල්ල උප කාර්යාලයේ හා කහහේන උප කාර්යාලයේ සේවයේ නියුතු ස්ථිර විශ්‍රාම වැටුප් සහිත සේවකයින් 198 දෙනෙකු සඳහා වැටුප් ගෙවීම. | 7,206,634.43 |

**ගරු ප්‍රාදේශීය සභා මන්ත්‍රි නන්ද කුමාරසිංහ මැතිතුමා**

ගරු සභාපතිතුමනි, එම යෝජනාව මා විසින් ස්ථිර කරනු ලබනවා.

**ගරු සභාපතිතුමා**

මේ යෝජනාව සම්බන්ධයෙන් ගරු මන්ත්‍රිවරුන් අදහස් ඉදිරිපත් කරනවාද. නැතිනම් මේ යෝජනාවත් ඒකමතිකව සභා සම්මත වු යෝජනාවක් විදිහට සලකනවා.

**ඉහත යෝජනාව ගරු සභාපති ජී. ජයන්ත රෝහණ මැතිතුමාගේ යෝජනාවෙන් හා ගරු ප්‍රාදේශීය සභා මන්ත්‍රි නන්ද කුමාරසිංහ මැතිතුමාගේ ස්ථිරත්වයෙන් ඒකමතිකව සභා සම්මත විය.**

**05 – (07).ගරු සභාපති ජී. ජයන්ත රෝහණ මැතිතුමා විසින් යෝජනා කරයි.**

සීතාවක ප්‍රාදේශීය සභා බල ප්‍රදේශය තුල ක්‍රියාත්මක කළ යුතු පහත උප ලේඛනයේ විස්තර කරන්නට යෙදී ඇති ව්‍යාපෘති ඊට අනුරූපිව ඇති කොන්ත්‍රාත් සමිති/ ආයතන/ පුද්ගලයින් සමඟ ඊට ඉදිරියේ දක්වා ඇති ගිවිසුම් ගත මුදල අනුව ගිවිස ගනිමින් ගිවිසුම් ප්‍රකාරව කටයුතු කළ යුතු යැයි මම මෙම ගරු සභාවට යෝජනා කරමි.

|  |  |  |  |  |
| --- | --- | --- | --- | --- |
| **අ.අ** | **ව්‍යාපෘතිය** | **මුල්‍ය සම්පාදනය** | **කොන්ත්‍රාත් සමිතිය/**  **ආයතනය/ පුද්ගලයා** | **ගිවිසුම්ගත මුදල රු.** |
| 01 | අයාලේයනගවයන්අල්ලාඇඹිලිපිටියකොවුල්ආරගවඅනාථාගාරයවෙතරැගෙනයාම. (ගවයින් 20 දෙනෙකු)   1. ගවයන් රැගෙන යන වාහන සඳහා ගෙවීම   (එක් වාහනයක් සඳහා ගවයින් 10 - වාහන 02)  (රු.30,000 .00 x 2) රු.60,000.00   1. නිර්වින්දන වෛද්‍යවරුන් සඳහා ගෙවීම   එක් ගවයෙක් සඳහා = (රු.5000.00 x 20)  රු. 100,000.00   1. නිර්වින්දන වෛද්‍යවරුන් සඳහා ප්‍රවාහන වියදම්   (පේරාදෙණිය සිට හංවැල්ල දක්වා) රු. 8000.00   1. පශු වෛද්‍ය කාර්ය මණ්ඩලය සඳහා ගෙවීම   (වෛද්‍යවරයා සඳහා රු. 5000/-, කාර්ය මණ්ඩලයේ  (3 x රු. 2500.00) රු. 12,500.00   1. පොලිස් නිලධාරීන් සඳහා (දෙදෙනෙකු සඳහා ) 2. රු. 4000.00 3. ගව අනාථාගාරයේ ගවයින්ගේ ආහාර සඳහා වියදම   දින 05 කට තණකොළ ට්‍රැක්ටරයක් සඳහා වියදම (රු.5000.00 x 5) රු.25,000.00   1. සභා සේවකයන් 10 ක් සඳහා (රාත්‍රී සේවය)රු.15,000.00 2. සංග්‍රහ සහ වෙනත් වියදම් රු.15,000.00   එකතුව රු.254,500.00 | සභා අරමුදල් | සරප්,  කේ.ඩී. සන්ධ්‍යා මාලනී මිය,  ප්‍රධාන කළමනාකරණ සහකාර. | 254,500.00 |
| 02 | සීතාවක ප්‍රාදේශීය සභාව යෝජිත රථගාල තැනීම.  (මෝටර් සයිකල් සඳහා) අතිරේක ඇස්තමේන්තුව  (2019.04.10 මහ සභාවේ 05 - (11) 25 තීරණයේ රු. 37,325.55 ක මුදල සංශෝධනය කිරිම.) | සභා අරමුදල් | සභාපති,  443/B හංවැල්ල නගරය ග්‍රාම සංවර්ධන සමිතිය. | 90,738.95 |
| 03 | හංවැල්ල උත්සව ශාලාව උඩ කොටස ගබඩාව හා ලේඛනාගාරය ඉදිකිරිම. | සභා අරමුදල් | සභාපති,  443/B හංවැල්ල නගරය ග්‍රාම සංවර්ධන සමිතිය. | 446,393.60 |
| 04 | අරුක්වත්ත වේරගල ගලබොඩ මාර්ගය තාර දැමීම. | සභා අරමුදල් | සභාපති,  මොරගහතැන්න ප්‍රජා මූල සංවිධානය. | 278,585.79 |
| 05 | අරුක්වත්ත දේවාල පාර තාර දැමීම. | සභා අරමුදල් | සභාපති,  මොරගහතැන්න ප්‍රජා මූල සංවිධානය. | 79,414.14 |
| 06 | ගලගෙදර නිදහස් මාවත කොටසක් කොන්ක්‍රීට් කිරිම. | සභා අරමුදල් | සභාපති,  ගලගෙදර නැගෙනහිර ගොවි සංවිධානය. | 533,619.64 |
| 07 | සීතාවක ප්‍රාදේශීය ලේකම් කොට්ඨාසයේ තුන්නාන කූඩළුවිල ප්‍රධාන මාර්ගයෙන් හැරී යන විජේසිංහ මාවතේ සිහින දනව්ව මැද පාර සංවර්ධනය කිරිම. | පළාත් සංවර්ධන | සභාපති,  මෛත්‍රි වැඩිහිටි සංවිධානය,  කූඩළුවිල. | 399,995.47 |
| 08 | සීතාවක ප්‍රාදේශීය ලේකම් කොට්ඨාසයේ ඇල්ලකන්ද ප්‍රධාන මාර්ගයේ ඉතිරි කොටස සුදුසු පරිදි සංවර්ධනය කිරිම. | පළාත් සංවර්ධන | සභාපති, ඇල්ලකන්ද සමඟි ප්‍රජා මුල සංවිධානය. | 399,958.34 |
| 09 | සීතාවක ප්‍රාදේශීය සභාවේ බොරළුවතැන්න අයර්වත්ත රත්ඇල පාර පාලම ඉඳිකිරිම. | පළාත් සංවර්ධන | සභාපති,  සැදෑ වැඩිහිටි සංවිධානය, වග දකුණ. | 2,499,952.48 |
| 10 | පාදුක්ක ප්‍රාදේශීය ලේකම් කොට්ඨාසයට අයත් පාදුක්ක මීරියගල්ල බෝධිය ඉදිරිපිට ඇති සුනිල් මහතාගේ නිවස ඉදිරිපිටින් ඇති පොදු අතුරු මාර්ගය සංවර්ධනය කිරිම. | පළාත් සංවර්ධන | සභාපති,  එක්සත් සුභසාධක සංගමය, මීරියගල්ල. | 299,961.71 |

**ගරු ප්‍රාදේශීය සභා මන්ත්‍රි ගීතාමණි ස්වර්ණලතා මැතිතුමිය**

ගරු සභාපතිතුමනි, එම යෝජනාව මා විසින් ස්ථිර කරනු ලබනවා.

**ගරු සභාපතිතුමා**

මේ යෝජනාව සම්බන්ධයෙන් ගරු මන්ත්‍රිවරුන් අදහස් ඉදිරිපත් කරනවාද. නැතිනම් මේ යෝජනාවත් ඒකමතිකව සභා සම්මත වු යෝජනාවක් විදිහට සලකනවා.

**ඉහත යෝජනාව ගරු සභාපති ජී. ජයන්ත රෝහණ මැතිතුමාගේ යෝජනාවෙන් හා ගරු ප්‍රාදේශීය සභා මන්ත්‍රි ගීතාමණි ස්වර්ණලතා මැතිතුමියගේ ස්ථිරත්වයෙන් ඒකමතිකව සභා සම්මත විය.**

**05 – (08).ගරු සභාපති ජී. ජයන්ත රෝහණ මැතිතුමා විසින් යෝජනා කරයි.**

1987 අංක 15 දරණ ප්‍රාදේශීය සභා පනතේ 146 වගන්තිය මත සීතාවක ප්‍රාදේශීය සභාවට පැවරී ඇති බලතල ප්‍රකාරව දැනට වරිපනම් බදු අයකරනු ලබන දියුණු ගම් ප්‍රදේශ වල ක්‍රියාත්මක වන වරිපනම් බදු තක්සේරුව 2020 වර්ෂයේදී ප්‍රතිශෝධනය කළ යුතු බවටත් එම තක්සේරු ප්‍රතිශෝධන කටයුතු තක්සේරු දෙපාර්තමේන්තුව ලවා සිදු කර ගත යුතු බවටත් මම මෙම ගරු සභාවට යෝජනා කරමි.

**ගරු ප්‍රාදේශීය සභා මන්ත්‍රි චින්තක දේවින්ද සමරවීර මැතිතුමා**

ගරු සභාපතිතුමනි, එම යෝජනාව මා විසින් ස්ථිර කරනු ලබනවා.

**ගරු සභාපතිතුමා**

මේ යෝජනාව සම්බන්ධයෙන් ගරු මන්ත්‍රිවරුන් අදහස් ඉදිරිපත් කරනවාද. නැතිනම් මේ යෝජනාවත් ඒකමතිකව සභා සම්මත වු යෝජනාවක් විදිහට සලකනවා.

**ඉහත යෝජනාව ගරු සභාපති ජී. ජයන්ත රෝහණ මැතිතුමාගේ යෝජනාවෙන් හා ගරු ප්‍රාදේශීය සභා මන්ත්‍රි චින්තක දේවින්ද සමරවීර මැතිතුමාගේ ස්ථිරත්වයෙන් ඒකමතිකව සභා සම්මත විය.**

**05 – (09).ගරු සභාපති ජී. ජයන්ත රෝහණ මැතිතුමා විසින් යෝජනා කරයි.**

සීතාවක ප්‍රාදේශීය සභාව සතු පහත සඳහන් දේපල 2019 වර්ෂයට බදු ලබා දීම සඳහා 2019.06.28 දින පැවති ටෙන්ඩර් මණ්ඩල තීරණය අනුව පහත උප ලේඛනයේ පළමු තීරයේ සඳහන් දේපල එකී උප ලේඛනයේ දෙවන හා තෙවන තීරයන්හි සඳහන් ටෙන්ඩර්කරුගේ නම හා ටෙන්ඩර් මුදල අනුව ගිවිසුම් ගත වෙමින් එකී ගිවිසුම් ප්‍රකාරව කටයුතු කළ යුතු යැයි මම මෙම ගරු සභාවට යෝජනා කරමි.

|  |  |  |
| --- | --- | --- |
| **දේපල විස්තරය** | **ටෙන්ඩර්කරුගේ නම හා ලිපිනය** | **ටෙන්ඩර් මුදල රු.** |
| කොස්ගම ඌරු මස් කඩය | ගොඩැල්ලවත්තගේ නුවන් සුදේශ් කුමාර,  310, මිල්ලගහවත්ත, කනම්පැල්ල, කොස්ගම. | 34,490.00 |

**ගරු ප්‍රාදේශීය සභා මන්ත්‍රි සනී හෙක්ටර් පිරීස් මැතිතුමා**

ගරු සභාපතිතුමනි, එම යෝජනාව මා විසින් ස්ථිර කරනු ලබනවා.

**ගරු සභාපතිතුමා**

මේ යෝජනාව සම්බන්ධයෙන් ගරු මන්ත්‍රිවරුන් අදහස් ඉදිරිපත් කරනවාද. නැතිනම් මේ යෝජනාවත් ඒකමතිකව සභා සම්මත වු යෝජනාවක් විදිහට සලකනවා.

**ඉහත යෝජනාව ගරු සභාපති ජී. ජයන්ත රෝහණ මැතිතුමාගේ යෝජනාවෙන් හා ගරු ප්‍රාදේශීය සභා මන්ත්‍රි සනී හෙක්ටර් පිරීස් මැතිතුමාගේ ස්ථිරත්වයෙන් ඒකමතිකව සභා සම්මත විය.**

**ගරු සභාපතිතුමා**

මීළඟට හදිසි යෝජනාවක් තියෙනවා. ඒ අනුව එම යෝජනාව මා විසින් ඉදිරිපත් කරනු ලබනවා.

**හදිසි යෝජනා**

**05 – (10).ගරු සභාපති ජී. ජයන්ත රෝහණ මැතිතුමා විසින් යෝජනා කරයි.**

සීතාවක ප්‍රාදේශීය සභා බල ප්‍රදේශය තුල ක්‍රියාත්මක කළ යුතු පහත උප ලේඛනයේ විස්තර කරන්නට යෙදී ඇති ව්‍යාපෘති ඊට අනුරූපිව ඇති කොන්ත්‍රාත් සමිති/ ආයතන/ පුද්ගලයින් සමඟ ඊට ඉදිරියේ දක්වා ඇති ගිවිසුම් ගත මුදල අනුව ගිවිස ගනිමින් ගිවිසුම් ප්‍රකාරව කටයුතු කළ යුතු යැයි මම මෙම ගරු සභාවට යෝජනා කරමි.

|  |  |  |  |  |
| --- | --- | --- | --- | --- |
| **අ.අ** | **ව්‍යාපෘතිය** | **මුල්‍ය සම්පාදනය** | **කොන්ත්‍රාත් සමිතිය/**  **ආයතනය/ පුද්ගලයා** | **ගිවිසුම්ගත මුදල රු.** |
| 01 | කෝරළේ ඉම මාර්ගය කොටසක් තාර දැමීම. | සභා අරමුදල් | සභාපති,  ග්‍රාම සංවර්ධන සමිතිය, මලගල. | 330,484.59 |
| 02 | මලගල ආයුර්වේදය අඩුපාඩු සකස් කිරිම. | සභා අරමුදල් | සභාපති,  ග්‍රාම සංවර්ධන සමිතිය, මලගල. | 624,243.79 |
| 03 | අළුබෝදල ප්‍රජා ශාලාව තැනීම. ( 1 අදියර) | සභා අරමුදල් | සභාපති,  සත් සේවා සුභසාධක සමිතිය,  අළුබෝදල. | 444,450.63 |
| 04 | කොස්ගම පෙර පාසලේ වැසිකිලි පද්ධතිය නවීකරණය කිරිම. | සභා අරමුදල් | සභාපති,  කැළණි මිටියාවත 427, පහළ කොස්ගම නැගෙනහිර ග්‍රාම සංවර්ධන සමිතිය. | 393,379.41 |
| 05 | මාවල්ගම පෙර පාසලේ වැසිකිලි පද්ධතිය ප්‍රතිසංස්කරණය කිරිම. | සභා අරමුදල් | සභාපති,  සිංහ ගොවි සංවිධානය,  මාවල්ගම. | 288,306.41 |
| 06 | කහහේන උප කාර්යාලය ඇතුළත නවීකරණය කිරිම. | සභා අරමුදල් | සභාපති,  කහහේන සමඟි ගොවි සංවිධානය. | 466,317.95 |
| 07 | කහහේන පෙර පාසලේ අළුත්වැඩියා කටයුතු සිදු කිරිම. | සභා අරමුදල් | සභාපති,  කහහේන සමඟි ගොවි සංවිධානය. | 202,676.44 |
| 08 | කහහේන උප කාර්යාලයේ තීන්ත ආලේප කිරිම. | සභා අරමුදල් | සභාපති,  කහහේන සමඟි ගොවි සංවිධානය. | 200,861.80 |
| 09 | බ්‍රැන්ඩිගම්පල සීලානන්ද මාර්ගයේ පළමු අතුරු මාර්ගය සඳහා ජල පහසුකම් ලබා ගැනීම. | පළාත් නිශ්චිත | ජාතික ජල සම්පාදන හා ජලපවහන මණ්ඩලය. | 380,114.00 |
| 10 | ක්‍රීඩාංගන මාවත ප්‍රධාන පාර සංවර්ධනය කිරිම. | සභා අරමුදල් | සභාපති,  461/සී, පහළ පාදුක්ක ග්‍රාම සංවර්ධන සමිතිය. | 276,800.09 |
| 11 | හංවැල්ල වැඩ ඒකකය (නොදිරන කසල ප්‍රතිචක්‍රියකරණ මධ්‍යස්ථානය භූමිය තාර දැමීම. | සභා අරමුදල් | ඝෘජු ශ්‍රමික | 274,307.07 |
| 12 | අංගම්පිටිය උග්ගල්ල කෙළිමඩල පාර අබලන් කොටස් තාර දැමීම. | සභා අරමුදල් | සභාපති,  ඉසුරු වැඩිහිටි සංවිධානය, උග්ගල්ල. | 426,384.15 |
| 13 | පිලප්පුකන්ද පාර කොටසක් තාර දමා සංවර්ධනය කිරිම. | සභා අරමුදල් | සභාපති,  ජනජය ග්‍රාම සංවර්ධන සමිතිය. | 313,935.25 |
| 14 | උත්සව ශාලාවේ වැසිකිලි සකස් කිරිම. | සභා අරමුදල් | සභාපති, හංවැල්ල නගරය ග්‍රාම සංවර්ධන සමිතිය. | 1,383,613.92 |

**ගරු ප්‍රාදේශීය සභා මන්ත්‍රි සමන්ත උදය කුමාර ගමගේ මැතිතුමා**

ගරු සභාපතිතුමනි, එම යෝජනාව මා විසින් ස්ථිර කරනු ලබනවා.

**ගරු සභාපතිතුමා**

මේ යෝජනාව සම්බන්ධයෙන් ගරු මන්ත්‍රිවරුන් අදහස් ඉදිරිපත් කරනවාද. නැතිනම් මේ යෝජනාවත් ඒකමතිකව සභා සම්මත වු යෝජනාවක් විදිහට සලකනවා.

**ඉහත යෝජනාව ගරු සභාපති ජී. ජයන්ත රෝහණ මැතිතුමාගේ යෝජනාවෙන් හා ගරු ප්‍රාදේශීය සභා මන්ත්‍රි සමන්ත උදයකුමාර ගමගේ මැතිතුමාගේ ස්ථිරත්වයෙන් ඒකමතිකව සභා සම්මත විය.**

**ගරු සභාපතිතුමා**

මීළඟට න්‍යායපත්‍රයේ ඊළඟ අංගය කරා ගමන් කරනවා.

06. කාරක සභා වාර්තා

**06 – (01) 2019.06.24 නිවාස හා ප්‍රජා සංවර්ධන කාරක සභා රැස්වීමේ වාර්තාව.**

**2019.06.24**වන දින පවත්වන ලද නිවාස හා ප්‍රජා සංවර්ධන කාරක සභා රැස්වීමේ වාර්තාව මහ සභාව විසින් සලකා බලන ලදි.

**06 – (02) 2019.06.25පරිසර හා පහසුකම් කාරක සභා රැස්වීමේ වාර්තාව.**

**ගරු ප්‍රාදේශීය සභා මන්ත්‍රි සමන්ත උදය කුමාර ගමගේ මැතිතුමා**

**ගරු සභාපතිතුමනි, මට කාරණා 02 ක් ගැන කථා කරන්න ඕන. එකක් තමයි සන්රයිස් පාක් වල තියෙන වාහන ගාල් කිරිමේ මධ්‍යස්ථානය පිළිබඳව පසුගියදා නිරික්ෂණ චාරිකාවකුත් කළා. ඒවගේම කොස්ගම කොට්ඨාසයේම පොලිතින් කර්මාන්ත ශාලාව නිරික්ෂණ කළා. නමුත් අපි මේ කාරක සභා වල ගන්න තීන්දු තීරණ ක්‍රියාත්මක වෙන්නේ නැහැයි කියන එක මම කියනවා. අපි මීට කලින් මේ කාරක සභාව තීරණ ගත්තා. මේවා තාවකාලිකව නවත්වන්න ඕන කියලා. ඒවගේම රාත්‍රියේ වැඩ කරන ඒවා නවත්වන්න කියලා. නමුත් මේ තීරණ ක්‍රියාත්මක වෙන්නේ නැහැ. මේ කාරක සභා වල රැස් වෙලා ගන්න තීරණ ක්‍රියාත්මක වෙන්නේ නැත්නම් එතනින් එහාට අපි මේ කාරක සභා වලට මේ ප්‍රශ්න අරගෙන ඇවිල්ලා කෑගහලා අපේ කාලය සහ ශ්‍රමය මේ ආයතනයේ කාලය නිලධාරින්ගේ කාලය ගන්න එක මේවා තේරුමක් නැහැ. අපි මේ තීරණ ගන්නවා නම් ඒවා නිසි පරිදි ක්‍රියාත්මක විය යුතුයි කියලා මම කියනවා. විශේෂයෙන්ම අපි ගත්ත තීරණ ක්‍රියාත්මක වෙන්නේ නැත්නම් ඒවාට ගන්න ඕන ඉදිරි ක්‍රියාමාර්ග ගන්න කියලා මම ඉල්ලා සිටිනවා.**

**ගරු ප්‍රාදේශීය සභා මන්ත්‍රි ඔල්ගා අතුකෝරල මැතිතුමිය.**

ගරු සභාපතිතුමනි, පරිසර කමිටුවේ අංක 16. සභාපතිතුමාට කියන්න ඕන මම මේ වන විට වෙළඳ බලපත්‍රය ඉල්ලලා තියෙන්නේ. ඒ අනුව මට පරිසර බලපත්‍රය ලබාගෙන ඉදිරිපත් කරන ලෙස දැනුම්දීමක් කරලා තියෙනවා. ඒ අනුව පරිසර අධිකාරියෙන් මුදල් ගෙවන්න කියලා අනුමැතියක් දීලා තියෙනවා. ඒවගේම නාගරික සංවර්ධන අධිකාරියේ බලපත්‍ර මම ලබා ගෙන තියෙනවා. අනෙක් එක මැනුම් සභාව කියන පියල් විජේතුංග කියන පුද්ගලයාට මේ ඉඩමේ කිසිම අයිතියක් නැහැ. ඒ සම්බන්ධව වෙනම පරික්ෂණයක් ඔබතුමාලා කරනවා නම් හොඳයි. මැනුම් සභාවට ඉදිරිපත් කරපු පිඹුර අනුමත කරලා නැහැ පියල් විජේතුංගගේ. ප්‍රාදේශීය සභාවත් මධ්‍යම පරිසර අධිකාරියවත් කිසි කෙනෙක් අනුමත කරලා නැහැ. මේවනවිට අවශ්‍ය තැන් වලට ලියුම් යවලා පරික්ෂණයක් ඉල්ලලා තියෙනවා. ඒ සම්බන්ධයෙන් ඉදිරියේදී පියවර අරගෙන දැනුම් දෙන බව සඳහන් කරනවා.

**ගරු සභාපතිතුමා**

**ගරු මන්ත්‍රිතුමිය, මම ඔබතුමිය එක්ක විවාද කරන්න ලෑස්ති නැහැ. මිනුම් සභාව ඒකට අවශ්‍ය නියෝගයන් හා දැනට අවශ්‍ය කරන උපදෙස් හා අවවාදයන් කරලා තියෙනවා. ඒ කරපු මැනුම් කටයුත්තේ විශාල දෝෂ සහගත තත්වයක් තියෙනවා කියලා. අපි සැලසුම් කමිටුවට ඉදිරිපත් කළා. ඊට පස්සේ සැලසුම් කමිටුව යම් තීන්දුවක් අරගත්තා. ඒ තීන්දුව ප්‍රකාරව තමයි අපි දැනට කටයුතු කරමින් යන්නේ. ඒ නිසා මේක වෙන කාරණයක් නිසා නෙමේ. ඒ අයගේ විරෝධතාවයත් ගමෙන් මතු වන විරෝධතාවයත් සහ මේ ඉඩමේ නාගරික සංවර්ධන අධිකාරියේ රෙගුලාසි වලට අනුකූලව ඒ අනුව නිත්‍යානුකූලව අවශ්‍ය කටයුතු කෙරිලා නැහැයි කියන පදනම මත තමයි මේ කටයුත්තට අපි විරෝධතාවය පල කළේ. ඒ නිසා අපි මේ පිළිබඳව ඊළඟ පරිසර කාරක සභාවේදී කථා කරමු. මම හිතන්නේ සැලසුම් කමිටුවේ තීරණය අපි දැනුම් දීලා තියෙනවා. ඒ මැනුම් නියෝගය මැනුම් සභාවෙන් ආපු නියෝගය අනුව සහ ඒ පිළිතුර අනුව මෙය නිත්‍යානුකූල අනුමැතියක් නොවේ කියන තැනට සැලසුම් කමිටුව පැමිණිල්ලක් තියෙනවා. ඒ අනුව ක්‍රියාත්මක කරන දේකට අනුමැතිය දීමක් නොවන බවටයි දැනට තියෙන තත්වය. අපි කටයුතු කරන්න ඕන ඒ සම්බන්ධව ඉදිරියේදී ඒ මතු වන කාරණා හා මැනුම් සභාවෙන් ආපු නියෝගයන් එක්ක.**

**ගරු ප්‍රාදේශීය සභා මන්ත්‍රි ඔල්ගා අතුකෝරල මැතිතුමිය.**

**මැනුම් සභාවෙන් අපිට දැනුම් දීමක් කරලාත් නැහැ. දැනට මම නිත්‍යානුකූල තත්වයට පත් කරලා කටයුතු කරගෙන යනවා.**

**ගරු සභාපතිතුමා**

**ඔබතුමිය නිත්‍යානුකූලව කටයුතු කරමින් යන්න. අපිට ලැබිලා තියෙන තොරතුරු හා ප්‍රදේශවාසින්ගේ ඉල්ලීම් අනුව සභාවට ලැබෙන යෝජනා හා ඉල්ලිම් අනුව තමයි මේ කටයුතු කරගෙන යන්නේ. ඒ නිසා ඒ කටයුතු නිත්‍යානුකූලව කරගෙන යන්න ඔබතුමියගේ පැත්තෙන් සාධාරණය ඉෂ්ට කරගන්න පුළුවන්. ඒක ගැටළුවක් නැහැ. අපේ පැත්තෙන් අපිට කියන දේවල් අනුව අපි ඒ කටයුතු කරන්න ඕන.**

**ගරු ප්‍රාදේශීය සභා මන්ත්‍රි ජයන්ත රණවක මැතිතුමා.**

**ගරු සභාපතිතුමනි, මේ සඳහා නීතිමය කටයුතු කරන්න පෙන්වා දීලා තියෙන්නේ කමිටුවේ. මම හිතන්නේ නීතිමය කටයුතු කරන්න කලින් ඒ දේවල් ගැන බලලා ඊට පස්සේ කටයුතු කරන්න කියන ඉල්ලිම කරනවා.**

**ගරු සභාපතිතුමා**

**අපි ඊළඟ පරිසර කමිටුවේදී මේ ගැන කථා කරමු.**

**සමන්ත උදය කුමාර මන්ත්‍රිතුමා මතු කරපු කාරණා පිළිබඳව මේක හැමදාම සභාවෙන් හෝ කමිටුවෙන් හෝ කාටහරි පවරලා නිකන් ඉන්න තැනට තමයි අපි යන්නේ. ඒ ගැන අපි තීන්දු ගන්නවා. ඒ තීන්දු ක්‍රියාත්මක වෙන්නේ නැහැ. අවුරුදු ගණන් මාස ගණන් මේ දේවල් තියෙනවා. සභාව විදිහට හා කමිටුව ගත්ත තීරණයක් සභා සම්මත වුණාට පස්සේ එතනින් එහාට ක්‍රියාත්මක කිරිමේ පුර්ණ වගකීම තියෙන්නේ නිලධාරින්ට. ඒ නිසා මම එදාත් කිව්වා මේ සම්බන්ධව නිලධාරින් හොයලා බලලා කටයුතු කළ යුතුයි. මේ කටයුතු කරනවා වගේම මේ කාරණා සම්බන්ධයෙන් තමන්ගේ දැඩි අවධානය යොමු කරන්න. මේ මන්ත්‍රිවරු හා සභාවක් හෑල්ලු කරන්න එපා. මේ දේවල් වලින් අවසානයේ වෙන්නේ ඒ මන්ත්‍රිවරු හා අපි බරපතල විදිහට හෑල්ලුවට ලක් වෙනවා අපි ගන්න තීන්දු තීරණ වලින්. ගහක් කපන්න ගියාම ගහක් කපා ගන්න බැරි සභාවක් බවට පත් වෙලා නම් මම හිතන්නේ ඒ දේවල් වැඩක් නැහැ. අපි කමිටු රැස් වෙනවා. කථා කරනවා. තර්ක කරනවා. අපි මිනිස්සු එක්ක හැප්පෙනවා. ඒ එක පොදු ක්‍රියාදාමයක්වත් ගන්න බැරි නිලධාරින් බවට සභාවේ නිලධාරින් පත් වෙන්න එපා කියලා මම මේ මහා සභාවේදී කියන්නේ. එහෙම වුණාම වෙන්නේ මේ මන්ත්‍රිවරුන්ට ගමට යන්න බැරි වෙනවා. ඔබතුමන්ලා හා ඔබතුමියන්ලා නිලධාරින්. මේ ඉන්නේ මහජන නියෝජිතයෝ. මහජන නියෝජිතයින්ගෙන් මිනිස්සු ඇවිත් යමක් ඉල්ලුවාම ඒ දෙය ඉෂ්ට කරන්න. ඒක සභාවෙන් අවස්ථාව තියෙනවා. මිනිස්සු එක්ක සභාව කථා කරනවා. පැමිණිලි කථා කරනවා. ඒවාට එකඟ වෙනවා. එකඟ වුණු කාරණාවක්වත් කරගන්න බැරි සභාවේ නිලධාරින් බවට සභාවේ නිලධාරින් පත් වෙන්න එපා කියලා මම මේ ඉල්ලා සිටින්නේ. ඒ නිසා ඉතාම කරුණාවෙන් ඉල්ලනවා අවස්ථා ගණනාවකදීම මම කියලා තියෙනවා. හැබැයි තවදුරටත් එහෙම නම් වෙන්නේ මේ සම්බන්ධව අපි මීට වඩා තීරණයකට යන්න වෙනවා. මෙහෙම වුණාම අපිට සභාවේ වැඩ කරගන්න බැරුව යනවා. තීන්දු තීරණ ගන්නේ සභාවක වෙන කවුරුත් නෙමෙයි. ඒ නිසා හොඳට නිලධාරින් මතක තියාගන්න ඕන. අපි නැති කාලයක් තිබුණා. ඒ කාලයේ ප්‍රශ්නයක් නැහැ. අපි ඇත්තෙත් නැහැ. හැබැයි මම දැන් කියනවා මේ සභාවේ සභාපතිවරයා උප සභාපතිවරයා මන්ත්‍රිවරුන්ගෙන් සැදුම්ලත් සභාවක් ක්‍රියාත්මක වෙන්නේ. ඒ මිනිස්සු පත් කරපු සභාවේ නායකයින්ගේ දේශපාලන තීන්දු වලට අනුව ඊට එහා ගිය තීන්දු ක්‍රියාත්මක කරන්න මේකේ වෙන කාටවත් බලයක් නැහැ. ඒ නිසා ඒ බව හිතන්නවත් එපා. එහෙම හැසිරෙන්නවත් එපා. මම මේ අවසාන වතාවට කියන්නේ නිලධාරින්ට. මෙහෙම වුණාම මන්ත්‍රිවරුන්ට ගම්වල ඉන්න බැහැ. එහෙම තත්වයට පත් කරන්න එපා. ඒ නිසා කරුණාකරලා මේ ගත්ත තීන්දු තීරණ පොලිසියට කිව්වා පොලිසිය ක්‍රියාත්මක කළේ නැහැ ඒවා අදාල නැහැ. එහෙම නම් තියෙන බලය මොකද්ද කියන එක ඊළඟ කමිටු වලදී මන්ත්‍රිවරුන්ට කියන්න. මම ඕන නම් කාරක සභාවක් බවට පත් කරන්නම්. ඔයාලාගේ පැත්තෙන් හේතු කියන්න. මෙහෙම සභාවට දුවන්න බැහැ. යන්න බැහැ. මන්ත්‍රිවරුන් 43 දෙනෙක්ගේ කොට්ඨාස 26 ක මොකක් හරි විසඳුමක් දෙන්නේ නැතුව මොකද්ද මේ වැඩේ තේරුම. හැමදාම සභාවේ මන්ත්‍රිවරු නැගිටලා මේ ගැන කියනවා. ප්‍රශ්න කරනවා. කාගෙන්වත් උත්තරයත් නැහැ. මේ විදිහට නිලධාරින් හැසිරිලා සභාව කොහොමද පවත්වාගෙන යන්නේ. පොතේ පතේ තීන්දු විතරක් නෙමෙයි මිනිස්සු වෙනුවෙන් ඉන්න ඕන. කිසි ප්‍රශ්නයක් නැහැ අපි ගෞරව කරනවා. ඒ ගෞරවය මිනිසුන්ට වැඩක් නැහැ. මිනිසුන්ට සාධාරණයක් කළේ නැත්නම් අපෙන් වැඩක් නැහැ මිනිසුන්ට. ඒ නිසා මේ වගකිව යුතු නිලධාරින් වගකිව යුතු විදිහට වැඩ කරන්න. ආපහු ආපහු කථා කරන්න තියන්න එපා. වාර්තා අරන් බලන්න. මන්ත්‍රිවරු හැමදාම කියනවා. වෙන්නේ නැහැ. පරිසර කමිටුවේ විතරක් නෙමෙයි අනෙක් කමිටු වලත්. මේ සිද්ධිය වුණා දැන් මාස ගාණක් වෙනවා. අදටත් ඒ ව්‍යාපාරිකයෝ ටික ඒ කටයුතු ඒ විදිහට කරගෙන යනවා. සභාවේ මන්ත්‍රිවරු සහභාගි වුණු නිසා කියන්නේ. කැදෙව්වා. කථා කළා. ඒවා ක්‍රියාත්මක කරන්නේ කවුද. උසාවි යනවා නම් උසාවි යන්න. ඇයි බය වෙන්නේ. උසාවි තියෙන්නේ අපිට දෙයක් කරන්න බැරි නම් ඒක නීති පොතේ තියෙනවා සභාවේ තීන්දුව හරි නම් ඒක ක්‍රියාත්මක කරන්න සභාපතිතුමා මන්ත්‍රිතුමා මේක කරන්න බැහැ මේ සභාවේ. කෙලින්ම උසාවි යන්න ඕන. උසාවි යන්න කියන්න. එහෙම කියන්නෙත් නැතුව කට පියන් ඉඳලා අපි තීන්දු ගත්තාට පස්සේ ඒවා ක්‍රියාත්මක කරන්නේ නැත්නම් ඒකට උසාවි යන්නෙත් නැත්නම් ඒවා ක්‍රියාත්මක වෙන්නේ නැත්නම් අපිට මොකද්ද මන්ත්‍රිවරු හැටියට තියෙන්නේ. ඒ නිසා කල්පනා කරලා මේ සභාව ගත්ත තින්දු තීරණ ක්‍රියාත්මක කරන්න. එහෙම කරන්නේ නැත්නම් මේ සභාවට ඇවිල්ලා කමිටු වලට ඇවිල්ලා තේරුමක් නැහැ. මම කොමසාරිස්තුමා එක්කයි ඒ නිලධාරි එක්කයි කථා කරන්නම් අපේ සභාවේ මේ තීන්දු තීරණ ක්‍රියාත්මක වෙන්නේ නැත්නම් මම ගිහිල්ලා එතුමා හම්බ වෙනවා මොකද්ද මේ නිලධාරින්ට තියෙන වගකීම. ඔබතුමා පවරන්න කියලා. වැඩක් නැහැනේ කථා කරලා. අවුරුදු 1 ½ ක් විතර තීන්දුවක් අරගෙන ක්‍රියාත්මක වෙන්නේ නැත්නම් වැඩක් නැහැ. මන්ත්‍රිවරු ගිහින් සහභාගි වුණා. ඒ අය කියන එක සාධාරණයි. ඒ අය එහෙම කියන්නේ නිකන් නෙමෙයිනේ. මිනිසුන්ගේ ප්‍රශ්න. ඡන්ද ඉල්ලගෙන ගිහිල්ලා නිලධාරින්ට ප්‍රශ්නයක් නැහැ. නිලධාරින් දැනගන්න ඕන මේ ගැටළු විසඳලා සාධාරණය ඉෂ්ට කරලා දෙන්න. ඒ හැමෝම වාඩි වෙලා තමයි තීරණ ගන්නේ. සභාපතිවරයා ඉන්නවා. මන්ත්‍රිවරු ඉන්නවා. නිලධාරින් ඉන්නවා. ලේකම් ඉන්නවා. අනෙක් පැත්තේ මිනිස්සු ඉන්නවා. රජයේ නිලධාරින් ඉන්නවා. විශේෂයෙන් පරිසර කමිටුවේ. රජයේ නිලධාරින් ගණනාවක් එකතු වෙලා ගන්න තින්දු තීරණ. බලෙන් ගන්නේ නැහැ. සභාපතිවරයා ගන්නෙත් නැහැ. මන්ත්‍රිවරු ගන්නෙත් නැහැ. ඔබතුමන්ලා ඔබතුමියන්ලා ගන්නෙත් නැහැ. හැමෝම සාකච්ඡා කරලා වඩා හොඳ තීරණයක් ගන්නේ. මෙතනින් එහාට මොකද කරන්නේ. එතනින් එහාට යන්න බැරි වුණාම නතර වෙනවා. අවුරුදු ගාණක් තිස්සේ බලන් ඉන්නවා. මේ විදිහට කටයුතු කරලා ප්‍රශ්න විසඳන්න හම්බ වෙන්නේ නැහැ සභාවේ. මේ ප්‍රශ්න එක්කම ඊළඟ ඡන්දෙට යනවා නම් වැඩක් නැහැනේ. කාටත් වැඩක් නැහැ. මම මේ කියන්නේ තරහට නෙමෙයි. මිනිසුන්ගේ පැත්තෙන් ඒක කළේ නැත්නම් සභාව රැස් වෙලා වැඩක් නැහැ. වියදම් කරලා මන්ත්‍රිවරුන්ට දීමනා ගෙවලා මොකද්ද මේ කරන වැඩේ. කථා කරලා වැඩක් නැහැ. අපි කරන සංවර්ධන යෝජනා ටික ක්‍රියාත්මකයි. එතනින් එහාට මුකුත් කෙරෙන්නේ නැහැ. සමන්ත මන්ත්‍රිතුමා කියපු කාරණාවට මම එකඟයි. මම ඉල්ලා සිටිනවා නිලධාරින්ගෙන්. කරුණාකරලා මේවා වෙනම රැස්වෙලා කථා කරලා හරි දවසක් කථා කරලා හරි මේ තීරණ ටික අරගෙන මේවා ඉෂ්ට කරලා දෙන්න.**

**2019.06.25** වන දින පවත්වන ලද පරිසර හා පහසුකම් කාරක සභා රැස්වීමේ වාර්තාව මහ සභාව විසින් සලකා බලන ලදි.

**06 – (03) 2019.06.27කාර්මික සේවා කාරක සභා රැස්වීමේ වාර්තාව.**

**ගරු ප්‍රාදේශීය සභා මන්ත්‍රි වරුණ දිලිප් කුමාර මැතිතුමා**

ගරු සභාපතිතුමනි, පිටු අංක 09 හි 23 වන කාරණය මේ ඉඩම සම්බන්ධව සභාව සතුව Plan එකක් තියෙනවාද. ඒකේ තාක්ෂණ නිලධාරි වාර්තාවක් ලබා ගන්න කියලා තියෙනවා. ඒ ඉඩම අක්කර 50 ක ඉඩමක්. තාක්ෂණ නිලධාරිතුමියට පමණක් එය කරන්න බැරි වෙයි. තවත් පිරිසක් මේ සඳහා යොදවන්න කියලා ඉල්ලා සිටිනවා. මේ ඉඩම තමයි විශාලතම ඉඩම. ඒ පිළිබඳව මම අවධානය යොමු කරනවා.

**2019.06.27**වන දින පවත්වන ලද කාර්මික සේවා කාරක සභා රැස්වීමේ වාර්තාව මහ සභාව විසින් සලකා බලන ලදි.

**06 – (04) 2019.06.28මුදල් හා ප්‍රතිපත්ති සැකසීමේ කාරක සභා රැස්වීමේ වාර්තාව.**

**ගරු උප සභාපති මංජුල ප්‍රදීප් කුමාර් මැතිතුමා**

ගරු සභාපතිතුමනි, මුදල් කමිටුවේදී ඇති වුණු සිද්ධියක් මම කථා කරන්නේ. මේ වාර්තාවේ නම් නැහැ. අපි මේ ප්‍රාදේශීය සභාවට ඇවිත් තියෙන්නේ ප්‍රදේශයේ ජනතාවගේ ඡන්දය අරන් ප්‍රදේශයේ ජනතාවට යම් සේවයක් කරන්න. ඒවගේම සභාවට යම් සේවයක් කරන්න. සභාවට ආදායමක් හොයාගන්න තියෙනවා නම් යහළුවෙක්ද මිත්‍රයෙක්ද කියලා නැහැ අපි හැමදේකටම කථා කරනවා. පහුගිය මුදල් කමිටුවේ නෙමෙයි ඊට පෙර මුදල් කමිටුවේ මංජුල වීරරත්න මන්ත්‍රිතුමා මතු කළා මීපේ ප්‍රජා ශාලාව ළඟ තියෙන බෝඩ් එක. අපේ තව මන්ත්‍රිවරයෙක් ඒ ගැන සඳහන් කළා. ඒ සම්බන්ධව අපි මන්චි ආයතනය ගැනත් කථා කළා. නමුත් සභාපතිතුමනි අපිට කවුද කියලා කෙනා වැඩක් නැහැ. මංජුල වීරරත්න මන්ත්‍රිතුමා කථා කළා මම ඇහුවා ප්‍රජා ශාලාව තියෙන බෝඩ් එකට අවසර අරන්ද. ඒකට මුදල් ගෙවලාද. ඒවගේම මන්චි ආයතනයේ බෝඩ් එකට මුදල් අරගෙනද තියෙන්නේ. අපි මේ කමිටුවේ කථා කරන දේවල් මට සභාපතිතුමාගේ කාර්යාලයට එන්න හම්බ වුණේ නැහැ ඒ ආයතනයේ අයිතිකරු කථා කරලා කියනවා ඔබතුමා අපේ බෝඩ් එක ගහනවාට විරුද්ධ වුණා නේද කියලා. යම් නිලධාරියෙක් කථා කරලා කිව්වාලු. මම නම කියන්නේ නැහැ. හැබැයි ඒ නිලධාරියාට මම කියනවා මේ සභාව දියුණු කරන්නත් කටයුතු කරන්න. ආදායම් හොයන්න ඒ නිලධාරින් කටයුතු කරනවාද. මම මේ කේන්තියෙන් කථා කරන්නේ. අපි යමක් කරන්නේ සභාව පැත්තෙන්. අපිව අපහසුතාවයට පත් කරන්න ගමේ මිනිස්සුත් එක්ක තියෙන හිතවත්කම් නැති කරන්න නිලධාරින් කටයුතු කරනවා නම් ඒ නිලධාරින්ගෙන් මම අහනවා හැම වෙන්දේසි ඉඩමටම ගිහිල්ලා අනුමැතිය අරන් තියෙනවාද කියලා බලලා තියෙනවාද. බෝඩ් ගහන ඒවායේ ආදායම අරන් තියෙනවාද. ගරු සභාපතිතුමනි, මම සභාපතිතුමාට කියන්නේ මේ නිලධාරින්ට අවවාද කරන්න එවැනි දේවල් කරන්න එපා කියලා. කමිටුවේ කථා කරන්නේ විශ්වාසයෙන්. මොකද අපි ප්‍රශ්න විවෘතව කථා කරන්නේමම සභාපතිතුමාගෙන් ඇහුවා ඔබතුමා කථා කරලා කිව්වාද. මම ලේකම්තුමාගෙන් ඇහුවා ඔබතුමා කථා කරලා කිව්වාද. අපේ මන්ත්‍රිවරු දෙතුන් දෙනෙක් හිටියා ඒ පුද්ගලයාට කථා කළායි කියලා හිතෙන ඒ මන්ත්‍රිවරුන්ට කථා කරලා ඇහුවා ඔබතුමාලා කිව්වාද. එතුමන්ලා කිව්වේ ඔබතුමා කථා කරපු දේ හරි. සභාවට ආදායමක් එන්න තිබුණු දේ. අපි අපේ ප්‍රදේශයේ ආයතන කියලා කිසිම ප්‍රයෝජනයක් ගන්නේ නැහැ. සංගීතයක් තිබුණත් ගිහිල්ලා ගමේ මිනිසුන්ට මොකක් හරි ආධාරයක් ගන්නවා මිසක් මගේ මැතිවරණ ව්‍යාපාරයටවත් මුදල් අරන් නැහැ කාගෙන්වත්. මම ජාතික ඉතිරිකිරිමේ බැංකුවේ Loan එක දාලා ලක්ෂ 05 අරගෙන තමයි අපි මැතිවරණය කළේ. ඉතින් අපිට කාටවත් චෝදනා කරන්න බැහැ. සභාපතිතුමා උපදෙස් දෙන්න. මේ කථා කරන දේවල් වල ගැටළු තියෙනවා නම් කියන්න.මේ සභාවේ ආදායම හොයන්න පුළුවන් නම් කමක් නැහැ. සභාවේ ආදායම හොයන්නෙත් නැහැ. සභාවේ මෙතන තියෙන අකටයුතුත් අපි දන්නවා. මම හැම නිලධාරියාටම චෝදනා කරන්නේ නැහැ. මට නම් වශයෙන් වුණත් කථා කරන්න පුළුවන්. මේ නිලධාරින් කැපවීමෙන් මේ සභාව වෙනුවෙන් කටයුතු කරන්න. නිලධාරින්ගේ සහයෝගයත් අපිට දෙන්න කියලා ඉල්ලා සිටිමින් නිහඬ වෙනවා. ස්තුතියි.

**2019.06.28** වන දින පවත්වන ලද මුදල් හා ප්‍රතිපත්ති සැකසීමේ කාරක සභා රැස්වීමේ වාර්තාව මහ සභාව විසින් සලකා බලන ලදි.

**06 – (05) 2019.06.10 ටෙන්ඩර් මණ්ඩල රැස්වීමේ වාර්තාව.**

**2019.06.10** වන දින පවත්වන ලද ටෙන්ඩර් මණ්ඩල රැස්වීමේ වාර්තාව මහ සභාව විසින් සලකා බලන ලදි.

**06 – (06) 2019.06.28 ටෙන්ඩර් මණ්ඩල රැස්වීමේ වාර්තාව.**

**2019.06.28** වන දින පවත්වන ලද ටෙන්ඩර් මණ්ඩල රැස්වීමේ වාර්තාව මහ සභාව විසින් සලකා බලන ලදි.

**07. ලැබීම් හා වියදම් පිළිබද මාසික ප්‍රකාශය.**

07 – (01) 2019 මැයි මාසය ලැබීම් හා වියදම් පිළිබඳ ප්‍රකාශය.

**2019 මැයි මස ලැබීම් හා වියදම් පිළිබද ප්‍රකාශය මහා සභාව විසින් සලකා බලන ලදි.**

**08. ගරු ප්‍රාදේශීය සභා මන්ත්‍රිවරුන්ගේ පෞද්ගලික ප්‍රකාශ**

**ගරු සභාපතිතුමා**

ඒ අනුව ප්‍රකාශයක් ලැබිලා තියෙනවා චින්තක දේවින්ද මන්ත්‍රිතුමාගෙන්. එතුමාට ඒ සඳහා අවස්ථාව ලබා දෙනවා.

**ගරු ප්‍රාදේශීය සභා මන්ත්‍රි චින්තක දේවින්ද සමරවීර මැතිතුමා**

ගරු සභාපතිතුමනි, මා විසින් ඉදිරිපත් කරන්නේ ප්‍රාදේශීය වශයෙන් අපේ කොට්ඨාස වල තියෙන රජයේ ඉඩම් සභාවට පැවරිය යුතු ඉඩම් තාමත් පවරලා නැති එකේ තියෙන ගැටළුව පිළිබදව.

ඒ සම්බන්ධව පාදුක්ක ප්‍රාදේශීය ලේකම් කොට්ඨාසයේ ඇති රජයේ ඉඩම් හඳුනා ගැනීම සහ හඳුනා ගත් ඉඩම් වල අයිතිය පළාත් පාලන ආයතනයන් වෙත පැවරිම් කටයුතු වල ඇති ප්‍රමාදය හේතුවෙන් අදාල පොදු ස්ථාන සංවර්ධනය කිරිමේදී ගැටළු සහගත තත්වයක් උද්ගත වී ඇත.

විශේෂයෙන්ම සුසාන භූමි, ක්‍රීඩා පිටි හා ප්‍රජා ශාලා ගොඩනැගිලි ඇති ඉඩම්, පොදු නාන ළිං ඇති ඉඩම් ආදියෙහි ඇති අඩුපාඩු නිරන්තරයෙන් මහජනතාව මගින් මහජන නියෝජිතයන් වන අප හට දැනුම් දෙන නමුත් එම ගැටළු සඳහා අවශ්‍ය විසදුම් ලබා දීමට ඇති හැකියාවට ගැටළුව වනුයේ අදාල ඉඩම් මිනුම්ගත නොකිරිම හා පැවරිම් නොකිරිම වේ. මේ පිළිබඳ ප්‍රාදේශීය ලේකම් කාර්යාලයෙන් විමසීම් කිරිමේදී ඔවුන් පවසනුයේ මිනුම් දෙපාර්තමේන්තුවේ ඇති ප්‍රමාදය නිසා අදාල පැවරීම් කටයුතු ප්‍රමාද වී ඇති බවයි.

කරුණු එසේ හෙයින් අපහසුතාවය පත් වනුයේ ප්‍රාදේශිය වශයෙන් ජීවත් වන ජනතාව වේ. ඒ අනුව මේ පිළිබඳව සොයා බලා හැකි ඉක්මණින් මේ ගැටළුව විසඳන ලෙස පහතසඳහන් ආයතන හා පුද්ගලයින් දැනුවත් කරන ලෙස කාරුණිකව ඉල්ලා සිටිමි. ඒ අනුව රාජ්‍ය පරිපාලන අමාත්‍යාංශ ලේකම්තුමා, දිස්ත්‍රික් ලේකම්තුමා, මිනුම් අධිකාරිතුමා (කො.දි.), ප්‍රාදේශීය ලේකම්තුමා - පාදුක්ක.

**ගරු ප්‍රාදේශීය සභා මන්ත්‍රි ගමගේ චන්ද්‍රසිරි මැතිතුමා**

ගරු සභාපතිතුමනි, මටත් අවසරයක් දෙන්න ප්‍රකාශයක් කරන්න තියෙනවා. සම්බාහන මධ්‍යස්ථානයක් ආරම්භ කිරිමට ................. (පැහැදිලි නැත.) ප්‍රදේශයේ ජනතාවගේ විරෝධයක් තියෙනවා. ගරු සභාපතිතුමනි ඒ ගැන සොයා බලා කටයුතු කරන්න. ( ගරු මන්ත්‍රිතුමා ලිපියක් ඉදිරිපත් කර තිබුණේ නැත.)

**ගරු සභාපතිතුමා**

මම ඒ පිළිබඳව දැනුම් දුන්නා එහෙම තැන් තියෙනවා නම් දැනුවත් කරන්න කියලා පාදුක්කෙ එක. මට තාම ඒ ගැන ආවේ නැහැ. එහෙම තියෙනවා නම් අපිව දැනුවත් කරන්න කියලා තාම නිල වශයෙන් ආවේ නැහැ. ආරංචිය තමයි මට තියෙන්නේ. මට ආරංචිය තියෙන්නේ කොස්ගම බල ප්‍රදේශයට හා හංවැල්ල බල ප්‍රදේශයට අදාලව දෙකකට බලපත්‍ර කොයි කාලයේ ලබා ගත්තා ද කියලා. මට ඒ පිළිබඳව අපේ කාර්යභාර නිලධාරි විසින් කොස්ගම අළුත් අම්බලම ප්‍රදේශයේ සහ හංවැල්ල පහළ ප්‍රදේශයේ අපි ලවා අත්සන් කරගෙන තියෙනවා. මේවා එනකොට මේ නිලධාරින්ගේ වගකීම මෙවැනි දෙයක් තියෙනකොට අපිව දැනුවත් කරන එක. මෙන්න මෙහෙම එකකටයි කියලා. මම දන්නේ නැහැ අපිව දැනුවත් කළාද කියලා. අළුත් අම්බලම ප්‍රදේශයේ මම දැනගත්තා ස්ථාන 02 කට බලපත්‍ර දීලා හෝ පවත්වාගෙන යාම කියන කාරණය තමයි මට එන්නේ. ඒ සම්බන්ධව නිලධාරින්ගේ වගකීම එවැනි අළුත් දේවල් එනකොට අපි දැනුවත් කරන එක පොත් පිටින් ෆයිල් පිටින් අත්සන් කරනකොට අපි අතින් ලේකම්තුමා අතින් අත්සන් කෙරෙන්න පුළුවන්. අපේ නිලධාරින් ඉන්නවා මෙහෙම දෙයක් ආවාට පස්සේ අපිව දැනුවත් කරන්න. එහෙම දැනුවත් නොකරලා කවුරුහරි එහෙම කරලා තියෙනවා නම් අපිට ඒ නිලධාරින් ගැනත් කටයුතු කරන්න ඕන. මොකද නීතිරිති කොහොම වුණත් සාදාචාරයක් තියෙනවා. හැමෝටම වගකීමක් තියෙනවා මේ ගැන අපිව දැනුවත් කරන්න. හංවැල්ල හා කොස්ගම ප්‍රදේශ පිළිබඳව කාර්යභාර නිලධාරින්ගෙන් ඉල්ලනවා මට ඒ පිළිබඳව වාර්තාවක් සපයන්න. කොයි කාලෙද අරන් තියෙන්නේ. කවුද අත්සන් කරලා තියෙන්නේ කියලා. කොහොමද ඒක කළේ කියලා. කොස්ගම හා හංවැල්ල. අපි තොරතුරු ලබා ගත යුතුයි ඒ සම්බන්ධව. අනිවාර්යෙන් නිලධාරින් වගකියන්න ඕන අපිට ඒ සම්බන්ධව වහලා මේ වැඩේ කරන්න උත්සාහ කරනවා නම්. ගරු මන්ත්‍රිතුමා අපි ඒ ගැන බලන්නම්.

**ගරු සභාපතිතුමා**

අද දින මහ සභා රැස්වීම සඳහා සහභාගි නොවු ගරු ප්‍රාදේශීය සභා මන්ත්‍රි දනුෂ්කි ප්‍රභානි අල්මේදා මැතිතුමිය, ගරු ප්‍රාදේශීය සභා මන්ත්‍රි උපුල් ජිනේන්ද්‍ර මැතිතුමා, ගරු ප්‍රාදේශීය සභා මන්ත්‍රි පුස්සැල්ලගේ අමල් නිශාන්ත සිල්වා මැතිතුමා, ගරු ප්‍රාදේශීය සභා මන්ත්‍රි සාගරිකා රූපසිංහ මැතිතුමිය, ගරු ප්‍රාදේශීය සභා මන්ත්‍රි සුනිල් රණසිංහ මැතිතුමා, ගරු ප්‍රාදේශීය සභා මන්ත්‍රි ඥාණ ප්‍රකාසම් ෆැන්සිස් මැතිතුමා වෙනුවෙන් නිවාඩු අනුමත කරනවා.

අද දින සභාවේ කටයුතු අවසන් කිරිමට සුදානම් වෙන්නේ. විශේෂයෙන් අද සභාවේ කථා කළා අපේ නිලධාරින්ගේ කාරණය සම්බන්ධව. බොහෝ දේවල් කිව්වේ ඔබ ගැන තරහකින් නෙමෙයි. ඒ නිසා හැමෝම මේ සභාවේ ගන්නා වු තීන්දු තීරණ ක්‍රියාත්මක කිරිම සඳහා නිලධාරින්ගේ සහාය ලබා දෙන්න. කවුරුවත් ගැන කථා කළා නෙමෙයි. මේ මන්ත්‍රිවරුන්ගේ තිබෙන්නා වු අදහස් හා ඔවුන් බලාපොරොත්තු වන දේ ඉටු නොවන නිසායි මේ කථාව කියන්න සිදු වුණේ. ඒ නිසා මීට පසුව මේ ගැන නොකියන්න නිලධාරින්ගේ වගකීම මේ මන්ත්‍රිවරුන් වෙනුවෙන් ඉෂ්ට කරන්න කියන ඉල්ලීමත් මේ අවස්ථාවේදී කරමින් ඔබ සියළුදෙනාම කරන කාර්යභාරයත් අපි අගය කරනවා.

අද දින සභාවට සහභාගී වුණු ගරු උප සභාපතිතුමා ඇතුළු ගරු මන්ත්‍රීතුමන්ලාටත් ස්තුතියත් ගෞරවයත් මේ අවස්ථාවේ පුද කරනවා. ඒ වගේම ලේකම්තුමා ඇතුළු කාර්ය මණ්ඩලයටත්, ජනමාධ්‍ය මහත්වරුන්ටත් අපේ ගෞරවයත් ස්තූතියත් පුදකරනවා.සහභාගි වු සියළුදෙනාටම ස්තුතිය පුද කරමින් අද දින සභාවේ වැඩ කටයුතු අවසන් කරනවා. බොහොම ස්තූතියි.

සභාවේ වැඩ කටයුතු ප.ව.3.15 ට නිමාවට පත්විය.